
Ή Αγία Γραφή 
καταδικάζει τούς άπάτριδες 

ήν 25η Μαρτίου ή Ελλάς εορτάζει τή μεγάλη 
εθνική έορτή της, τό θαύμα τής Έπαναστά- 
$β σεως τού 1821 καί τής άποτινάξεως τού Όθω- 
μανικοΰ ζυγού μετά στυγνή δουλεία τεσσάρων 
αιώνων. 

Οί έθνικές εορτές άλλοτε συγκινοϋσαν όλους 
σχεδόν τούς "Ελληνες μέχρι δακρύων. Αλλά τώ¬ 
ρα τελευταία πολλοί "Ελληνες δεν συγκινοϋνται 
άπό τίς έθνικές έορτές. Κάποιος λίβας ξέρανε τό 
έθνικό καί πατριωτικό συναίσθημα. Καί όχι μόνο 
δέν συγκινοϋνται, άλλά καί προκλητικά άρνοϋν- 
ται νά παραστοϋν σέ έθνικές έορτές, καί τίς μυ¬ 
κτηρίζουν, καί ζητούν τήν κατάργησί τους. Οί διά¬ 
νοιες καί οί καρδιές τους εινε στραμμένες πρός 
ξένα έθνη, καί ό,τι συμβαίνει σ’ έκεΐνα τά έθνη, 
αύτό μόνο τούς συγκινει. Συμπαθούν ξένα έθνη 
καί δέν συμπαθούν τό δικό τους, ένφ οί ξένοι άγα- 
πούν τά δικά τους έθνη καί μισούν τό δικό μας, 
όπως πολλές φορές αποδείχθηκε, καί μάλιστα 
έξαιτίας τής συμπεριφοράς τους στό δράμα τής 
Κύπρου. Τ Ω άνόητοΓΈλληνες! 

Υπάρχουν καί οί Χιλιοστές ή ψευδο-Μάρτυρες 
τού Ιεχωβά, οί όποιοι έχουν τίς βλέψεις τους πρός 

τό Ισραήλ, καί προφητεύουν τήν παγκόσμια κατί- 
σχυσί του και τον άφανισμό όλων τών άλλων 
έθνών, κα'ι άρνοϋνται τή στράτευσι, καί χλευά¬ 
ζουν τή σημαία, και διαβάλλουν τή χρήσι και τήν 
τιμή τής σημαίας καί τις εθνικές εορτές ώς ειδω¬ 
λολατρία. Τ Ω άνόητοι τών άνοήτων! 

* * * 


'Η λογική καταδικάζει τούς άπάτριδες. Μισεί 
κανείς τό σπίτι του; Καί πώς αύτοί μισούν τό με¬ 
γάλο σπίτι τους, πού λέγεται Ελλάς; Καί πώς άγα- 
ποϋν τούς ξένους παρά τούς ομοεθνείς τους; Έάν 
έλθουν οί ξένοι καί καταλάβουν τον τόπο μας, θά 
συμπεριφερθοΰν προς αύτούς καλύτερα άπ’ ό,τι 
πρός τούς ομοεθνείς τους; Θά τούς θέσουν σε 
άναπαυτικές πολυθρόνες καί θά τούς τρέφουν 
σάν πρίγκιπες; 'Όσα καί άν εινε τά έλαττώματα 





τών πολιτών τής Πατρί- 
δος μας καί οί μεταξύ 
τους διαφορές, ή ζωή 
εινε άσφαλέστερη καί 
καλύτερη σέ έλεύθερη 
παρά σέ ύπόδουλη Πα¬ 
τρίδα. «Μητρός τε και 
πατρός και τών άλλων 
^ προγόνων απάντων τι- 
^ μιώτερόνέστιν ή Πατρις 
^ και άγιώτερον και σε- 
μνότερον και έν μειζο- 
νι μοίρςι και παρά Θεοϊς 
και παρ’άνθρώποιςτοϊς 

νοϋν έχουσιν», είπε ό μεγάλος φιλόσοφος και ό 
μεγάλος πατριώτης Σωκράτης. Ή Πατρίς εΐνε τό 
σπουδαιότερο πράγμα, μετά τή Θρησκεία βεβαίως, 
«τοΐς νοϋν έχουσιν». Γιά όσους έχουν νοϋ. Γιά τούς 
άλλους, τούς άνοήτους, τό σπουδαιότερο πράγμα 
εΐνε ή ύποταγή τής Πατρίδος σε άλλοεθνεις και ή 
έξόντωσι τών άντιφρονούντων άδελφών. 

★ * * 

’Όχι μόνον ή λογική, άλλά κα'ι ή 'Αγία Γ ραφή κα¬ 
ταδικάζει τούς άπάτριδες. Καί πώς εινε δυνατό νά 
μην τούς καταδικάζη, άφοϋ ή 'Αγία Γραφή δεν 
άντιτίθεται προς τή λογική; 

Κατά τή Γραφή, ό Κύριος θέτει τά όρια τών 
εθνών, αύτός καθορίζει τά σύνορα τών Πατρίδων, 
καί τάσσει φύλακες άγγέλους νά προστατεύουν 
τά έθνη. «Ότε διεμέριζεν ό Ύψιστος έθνη, ώς διέ- 
σπειρεν υιούς Άδάμ, έστησεν όρια εθνών κατά 
αριθμόν αγγέλων Θεού» (Δευτ. λβ' 8). Τήν άλή- 
θεια αύτή έξήγγειλεν ό μέγας Μωυσής δεκαπέντε 
περίπου αιώνες προ Χριστού. Τήν ίδια άλήθεια 
εξαγγέλλει καί ό μέγας Παύλος έπάνω στον ’Άρειο 
Πάγο: «Έποίησεν έξ ενός αίματος πάν έθνος αν¬ 
θρώπων... όρίσας προστεταγμένους καιρούς καί 
τάς οροθεσίας τής κατοικίας αυτών» (Πράξ. ιζ' 26). 
Ό Κύριος ορίζει καί τά τοπικά καί τά χρονικά όρια 
τών έθνών. "Οταν τά έθνη ζοϋν κατά τό άγιο θέ¬ 
λημά του, ό Κύριος τά προστατεύει, πλατύνει τά 
όριά τους καί έπιμηκύνει τή ζωή τους. "Οταν ζοϋν 
άσεθώς, τά ταπεινώνει, τά σμικρύνει καί τά έξα- 
φανίζει άπό τό πρόσωπο τής γής. 

Οί πιστοί έχουν το πολίτευμα στούς ούρανούς 
(Φιλιπ. γ' 20). Άλλ’ έφ’ όσον βρίσκονται στή γή, 
άγαποϋν καί την έπίγεια Πατρίδα, άφοϋ ό Θεός 
χάρισε καί αύτήν. Αγαπούν την Πατρίδα καί ώς 
περιέχον, ώς τόπο δηλαδή, καί ώς περιεχόμενον, 
ώς λαό δηλαδή, ιδέες, ιστορία καί πολιτισμό. 

* * * 

Προσφιλής ύπήρξε ή Πατρίς στον Αβραάμ. Ή 
Αγία Γραφή έπαινε! τον πατριάρχη, διότι ύπάκου- 
σε στον Θεό νά έξέλθη άπό τή γή του καί άπό τη 
συγγένειά του καί άπό τον οικο τού πατρός του 
καί νά πορευθή σέ άλλο τόπο. Ή ύπακοή εκείνη 
έπαινεϊται ώς σπουδαία πράξι, διότι ήταν οδυνη¬ 
ρή. Καί ήταν οδυνηρή, άκριβώς διότι ό πατριάρχης 
έγκατέλειπε προσφιλή Πατρίδα. Γι’ αύτό καί ό 
Θεός τον άντάμειψε με νέα Πατρίδα άνώτερη τής 
Μεσοποταμίας, τή Γή τής έπαγγελίας, όπου συνέ- 
βησαν τά μεγαλύτερα καί ίερώτερα γεγονότα τών 
αιώνων, καί όπου καί σήμερα διαδραματίζονται 
καί στο μέλλον θά διαδραματισθοϋν παγκοσμίου 
σημασίας γεγονότα. 

Ό πατριάρχης Ιακώβ με όρκο δέσμευσε τον υιό 
του Ιωσήφ νά μή τον θάψη στήν Αίγυπτο, άλλά 
στή Γή τής έπαγγελίας, στον τάφο τών πατέρων 
του. Συγκινητική ή τελευταία έπιθυμία τού πα- 
τριάρχου. Ιδού οί σχετικοί λόγοι τής Γραφής: 
«'Ήγγισαν δέ α'ι ήμέραι Ισραήλ του άποθανεϊν, και 
έκάλεσε τον υιόν αυτού Ιωσήφ και ειπεν αύτφ' Ε’ι 
εύρηκα χάρινέναντίον σου, ύπόθες τήν χειρά σου 
ύπό τον μηρόν μου καί ποιήσεις έπ’ έμέ έλεημο- 

σύνην και άλήθειαν τοϋ μή με θάψαι έν Αίγύπτφ, 
άλλα κοιμηθήσομαι μετά τών πατέρων μου, και 
άρεΐς με έξ Αίγυπτου και θάψεις με έν τφ τάφψ 
αυτών. Ό δέ εΐπεν Έγώ ποιήσω κατά το ρήμά σου. 
Είπε δέ' 'Όμοσόν μοι. Και ώμοσεν αύτφ. Και προ- 
σεκύνησεν Ισραήλ έπ'ι τό άκρον τής ράβδου αυ¬ 
τού» (Γεν. μζ' 29-31. Βλέπε καί μθ' 29-32). Και ό 
Ιωσήφ ώρκισε τούς Ισραηλίτες νά συμπαραλά¬ 
βουν κατά την έξοδο άπό την Αίγυπτο τά οστά 
του καί νά τά μετακομίσουν στή Γή τής επαγγελί¬ 
ας. Ό ύπνος τοϋ θανάτου εινε γλυκύτερος στήν 
Πατρίδα! 

Διά τοϋ προφήτου Ιερεμία ό Θεός λέγει στους 
Ιουδαίους νά μή κλαΐνε τον νεκρό, άλλά νά κλαΐνε 
τον έξόριστο, διότι δέν πρόκειται νά έπιστρέψη 
πλέον καί νά δή τή γή τής Πατρίδος του: «Μή κλαί¬ 
ετε τον τεθνηκότα μηδέ θρηνείτε αυτόν κλαύσα- 
τε κλαυθμφ τον έκπορευόμενον, ότι ούκ έπιστρέ- 
ψει έτι, ούδέ όψεται τήν γην τής πατρίδος αυτού» 
(Ίερ. κβ' 10). 

Εινε θλιβερό πράγμα ν’ άπομακρυνθή ό άνθρω¬ 
πος άπό τήν προσφιλή Πατρίδα του και νά μή τήν 
ξαναδή πλέον. Αύτή τή συμφορά έπιτρέπει ό Θεός 
ώς βαριά τιμωρία τοϋ άσεβοϋς άνθρώπου. 

ΟίΊουδαϊοιτιμωρήθηκαν με αιχμαλωσία και εξο¬ 
ρία άπό τήν Πατρίδα τους. "Οταν σύρονταν αιχμά¬ 
λωτοι στις όχθες τών ποταμών Βαβυλώνος, έκλαι- 
αν καί θρηνούσαν ένθυμούμενοι τήν Πατρίδα τους 
καί κρέμασαν τά μουσικά τους όργανα στις ιτιές 
καί δέν είχαν διάθεσι νά τραγουδήσουν τραγού¬ 
δια τής Πατρίδος τους σέ ξένη χώρα. Καί ώρκίζον- 

ταν νά πάθουν φοβερά κακά, έάν λησμονοϋσαν 
τήν Ιερουσαλήμ, έάν δεν τήν προέτασσαν στην 
εύφροσύνη τους. Ιδού οί περιπαθείς λόγοι του 
Ψαλμψδοϋ: «Έπι των ποταμών Βαβυλώνος έκεϊ 
έκαθίσαμεν και έκλαύααμεν έντώ μνησθήναι ή μάς 
τής Σιών. Έπι ταϊς ίτέαις έν μέσφ αύτής έκρεμά- 
σαμεν τά όργανα ημών ότι έκεϊ έπηρώτησαν ήμάς 



οί αίχμαλωτεύσαντες ήμάς λόγους φδών καί οί 
άπαγαγόντες ήμάς ύμνον φσατε ήμϊν εκ τών φδών 
Σιών. Πώς ςισωμεν τήν φδήν Κυρίου έπι γης άλλο- 
τρίας; Έάν έπιλάθωμαί σου, Ιερουσαλήμ, έπιλη- 
σθείη ή δεξιά μου· κολληθείη ή γλώσσα μου τφ 
λαρύγγι μου, έάν μή σου μνησθώ, έάν μή προανα- 
τάξωμαι τήν Ιερουσαλήμ ώς έν αρχή τής ευφρο¬ 
σύνης μου» (Ψαλμ. ρλστ' 1-6). 

Πρέπει νά χάση κανείς τήν προσφιλή Πατρίδα 
του, όπως τήν έχασαν οί Ιουδαίοι, γιά νά τήν έκτι- 
μήση δεόντως... 

Ή άγάπη προς την Πατρίδα 
συμβατή μέ τόν Χριστιανισμό 


Καινή Διαθήκη κηρύττει παγκόσμια άγάπη, 
άγάπη άκόμη κα'ι προς τούς εχθρούς. Άλλ' 
αυτό δεν αίρει τήν άγάπη προς τήν Πατρίδα. 
Ό Χριστιανισμός δεν ξερριζώνει τό πατριωτικό 
συναίσθημα. Άντιθέτως τό καθιστά πνευματικώ- 
τερο καί εύγενέστερο. 

Γιά τούς πατριάρχες τής Παλαιός Διαθήκης ή 
Καινή Διαθήκη γράφει: «Κατά πίστιν άπέθανον 
ουτοι πάντες, μή λαβόντες τάς έπαγγελίας, άλλα 
πόρρωθεν αύτάς ίδόντες και άσπασάμενοι, και 


όμολογήσαντες ότι ξένοι και τταρεπίδημοί είσιν 
έπι τής γης. Οί γάρτοιαϋτα λέγοντες έμφανίζουσιν 
ότι πατρίδα έπιζητοϋσι. Και εί μεν έκείνης έμνη- 
μόνευον, άφ’ ής έξήλθον, ειχον αν καιρόν ανα¬ 
κάμψου νυν δέ κρείττονος ορέγονται, τοΟτ' έστιν 
έπουρανίου» ('Ε6ρ. ια' 13-16). 

Οί πατριάρχες, άνδρες πίστεως καί πνευματι¬ 
κού προσανατολισμού, ώμολογοϋσαν, ότι ήταν 
ξένοι καί προσωρινοί κάτοικοι επάνω στή γή. Αύτοί, 
οί όποιοι λέγουν τέτοια λόγια, φανερώνουν, ότι 
έπιζητούν πατρίδα. Καί άν θυμόντουσαν καί νο¬ 
σταλγούσαν τή Μεσοποταμία, άπό τήν όποια 
προήλθαν, θά είχαν καιρό νά έπιστρέψουν σ' αύ- 
















τήν. Άλλ’ επιθυμούσαν σφοδρώς άνώτερη πατρί¬ 
δα, δηλαδή έπουράνια. 

Τήν έπουράνια βασιλεία, τον Παράδεισο, ό θεό¬ 
πνευστος συγγραφεύς τής προς Εβραίους Επι¬ 
στολής ονομάζει «πατρί¬ 
δα». Γιατί; Διότι ή πατρίς 
εινε σπουδαία έννοια καί 
άξια, ή δε έπουράνια βα¬ 
σιλεία, ό Παράδεισος, έ¬ 
χει ομοιότητες καί άνα- 
λογίες προς τήν έπίγεια 
πατρίδα. «Κρείττων» βε¬ 
βαίως, άνώτερη δηλαδή, 
ή έπουράνια καί αιώνια 
πατρίς. Άλλ’ αύτή άκρι- 
βώς ή σύγκρισι καί αύτός 
ό χαρακτηρισμός φανερώνουν, ότι καί ή έπίγεια 
πατρίς εινε καλή. Καλή ή έπείγεια πατρίς, καλύτε¬ 
ρη ή έπουράνια. Γλυκιά αύτή, γλυκύτερη έκείνη. 

* * * 

Ό Απόστολος τών Εθνών, ό μέγας Παύλος, δέν 
έπαυε νά έχη ιδιαίτερη άγάπη πρός τό δικό του 
έθνος. Ό ούρανοβάμων, ό άνθρωπος ό όποιος 
ήρπάγη έως τρίτου ούρανοϋ καί είσήλθε στον Πα¬ 
ράδεισο καί είδε τό άπερίγραπτο κάλλος τής αιώ¬ 
νιας πατρίδος, δέν έπαυσε ν’ άγαπμ καί τήν έπί- 
γεια πατρίδα: «Έν φ δ’ άν τις τολμά, έν αφροσύνη 
λέγω, τολμώ κάγώ. Εβραίοι ε’ισι; Κάγώ. Ίσραηλίταί 
είσι; Κάγώ. Σπέρμα Αβραάμ εισι; Κάγώ» (Β' Κορ. 
ια 21 -22. Πρβλ. Φιλιπ. γ' 4-5). Ό Απόστολος τολμά 

νά καυχάται καί αύτός, ότι κατάγεται άπό ένδοξο 
πρόγονο καίάνήκεισέ ένδοξο έθνος :« Εγώ άνθρω¬ 
πος μέν είμι Ιουδαίος, Ταρσεύς, τής Κιλικίας ούκ 
άσήμου πόλεως πολίτης» (Πράξ. κα' 39. Πρβλ. κβ' 
3). Ό Απόστολος μέ κάποια έγκαύχησι άναφέρει 
την έθνικότητα και τή γενέτειρά του. Τονίζει, ότι 
εινε πολίτης όχι άσημης, άλλά σπουδαίας πόλε¬ 
ως, τής Ταρσού. Εκδηλώνει τρυφερή άγάπη προς 
τό έθνος του καί μέ λόγια καί μέ έργα: «Την βίω- 
οίν μου την έκ νεότητος... έν τφ έθνει μου... ϊσασι 
πάντες οί Ιουδαίοι»· «Ήναγκάσθην έπικαλέσα- 
σθαι Καίσαρα, ούχ ώς τού έθνους μου έχων τι κα- 
τηγορήσαι »· «Παρεγενόμην έλεημοσύνας ποιή- 
σων εις τό έθνος μου και προσφοράς» (Πράξ. κστ' 
4· κη' 19· κδ' 17). Τό έθνος μου, τού έθνους μου, 
τφ έθνει μου, λέγει μέ τρυφερότητα ό Απόστο¬ 
λος. Άπό νεότητος ήταν άμεμπτος άπέναντι τού 
έθνους του. Δεν διατύπωσε κατηγορία κατά τού 
έθνους του πρός τούς Ρωμαίους. Και μετέβη στα 
Ιεροσόλυμα γιό νό φέρη έλεημοσύνες στο έθνος 
του. 

Άλλ’ έκεΐ, όπου φαίνεται ή μεγάλη άγάπη κα'ι ή 
έντονη άγωνία και θλιψι τού Αποστόλου γιά τό 
έθνος του, εινε ή περικοπή αύτή: «Λύπη μοί έστι 
μεγάλη και άδιάλειπτος οδύνη τή καρδίρ μου. 
Ηύχόμην γάρ αύτός έγώ άνάθεμα είναι άπό τού 
Χριστού ύπέρ τών άδελφών μου, τών συγγενών 
μου κατά σάρκα, οϊτινές ε'ισιν Ίσραηλΐται, ών ή 
υιοθεσία και ή δόξα και αί διαθήκαι και ή νομοθε¬ 
σία καί ή λατρεία καί αί έπαγγελίαι, ών οί πατέρες 
καί έξ ών ό Χριστός τό κατά σάρκα...» (Ρωμ. θ' 2- 

5). Ό Απόστολος άγαπςί ιδιαιτέρως τούς συμ¬ 
πατριώτες του, των όποιων αναφέρει έξαιρετικά 
προνόμοια καί έξαιρετικούς τίτλους τιμής. Αισθά¬ 
νεται δε μεγάλη καί συνεχή οδύνη στή θρησκευ¬ 
τική κα'ι πατριωτική καρδιά του, διότι δεν πίστευ- 
σαν στον Χριστό. Καί θά εύχόταν νά χωρισθή άπό 
τον Χριστό αύτός, νά κολασθή δηλαδή, έάν μέ τον 
τρόπο αύτό θά ήταν δυνατό νά σωθούν οί συμπα¬ 
τριώτες του! Γιά τήν πατρίδα τους οί ήρωες θυ¬ 
σιάζουν τήν παρούσα ζωή. Γιά τό έθνος του ό Από¬ 
στολος θά θυσίαζε καί τήν αιώνια ζωή! 

Πατριωτικό συναίσθημα είχε καί ό Χριστός. Διό¬ 
τι ώς άνθρωπος είχε καί ό Χριστός όλα τά άνθρώ- 
πινα, έκτος άμαρτίας. "Ηδη στήν Παλαιά Διαθήκη, 
στόν 77ο Ψαλμό, όπου ό Χριστός όμιλεΐ καί ώς 
Θεός καί ώς άνθρωπος, ώς άνθρωπος συντάσσει 
τον εαυτό του μέ τούς Ισραηλίτες καί όμιλεΐ καί 
αύτός ώς Ισραηλίτης: «Όσα ήκούσαμεν καί έγνω- 
μεν αυτά κα'ι οί πατέρες ήμών διηγήσαντο ήμϊν... 
Καί άνέστησε μαρτύριον έν Ιακώβ καί νόμον έθε- 
το έν Ισραήλ, όσα ένετείλατο τοϊς πατράσιν ήμών 
τοΟ γνωρίσαι αυτά τοΐς υίοις αυτών» (στίχ. 3, 5). 
"Οσα άκούσαμε καί γνωρίσαμε έμεΐς οί νεώτεροι 
Ισραηλίτες, λέγει ό Χριστός, όσα διέταξε ό Θεός 
στούς πατέρες μας καί οί πατέρες μας διηγήθη- 
καν σ’ έμάς. Όμιλε! δηλαδή ό Χριστός όπως νεώ- 
τερος "Ελληνας, όταν λέγη: «Εμείς οί νεώτεροι 
"Ελληνες», «Οί πατέρες ήμών», «Οί άρχαιοι ήμών 
πρόγονοι» κλπ. 

Όμοίως όμιλε! ό Χριστός στήν Καινή Διαθήκη, 
όταν διαλέγεται μέ τή Σαμαρείτιδα: « Υμείς προ- 

σκυνεϊτε ό ούκ οϊδα- 
τε, ήμεϊς προσκυνοϋ- 
μεν ό οίδαμεν δτι ή 
σωτηρία έκ τών Ιου¬ 
δαίων έστίν» (Ίωάν. 
δ' 22). Σεις οί Σαμα¬ 
ρείτες, λέγει ό Χρι¬ 
στός, προσκυνεΐτε 
αύτό, γιά τό όποιο 
δεν έχετε σαφή γνώ- 
σι. Εμείς οΐ Ιουδαίοι 
προσκυνούμε αύτό, 
τό όποιο γνωρίζουμε 
περισσότερο άπό κάθε άλλο - κα'ι άπόδειξι αύτοϋ 
εινε, ότι ή σωτηρία προέρχεται άπό τούς Ιουδαί¬ 
ους. Ό Χριστός όμιλε! ώς Ιουδαίος καί τονίζει τή 
θρησκευτική ύπεροχή τού έθνους του έναντι τού 
έθνους τών Σαμαρειτών. 

Κήρυττε δέ ό Κύριος και θαυματουργούσε κυ¬ 
ρίως μεταξύ τών συμπατριωτών του. Προς τή Χα- 
ναναία είπε: «Ούκ άπεστάλην εί μή εις τά πρόβατα 
τα άπολωλότα οίκου Ισραήλ» (Ματθ. ιε' 24). Και 
ατούς Αποστόλους παρήγγειλε, πρώτα νά κηρύ¬ 
ξουν στούς Ισραηλίτες: «Εις οδόν εθνών μή άπέλ- 
θητε καί εις πόλιν Σαμαρειτών μή είσέλθητε· πο- 
ρεύεσθε δέ μάλλον προς τά πρόβατα τά άπολωλό¬ 
τα οίκου Ισραήλ» (Ματθ. ι' 5-6). Ό ’ίδιος μετέβη 
«εις την πατρίδα αυτού», τήν ιδιαίτερη πατρίδα 
του Ναζαρέτ, και κήρυξε μέσα στή συναγωγή, μο¬ 
λονότι γνώριζε, ότι «ούκ έστι προφήτης άτιμος εί 
μή έν τή πατρίδι αύτοϋ» (Ματθ. ιγ' 54, 57). Πρώτη 

ή πατρίς, όσο σκληροί καί άν εινε οί άνθρωποί της, 
καί έπειτα οί άλλοι τόποι (Πράξ. ιγ' 46). 

Τό πατριωτικό συναίσθημα του Χριστού έκδη- 
λώθηκε κατά τόν συγκινητικώτερο τρόπο λίγες 
ήμερες πρό τής σταυρώσεώς του. «Καί ώς ήγγι- 
σεν, ίδών τήν πάλιν έκλαυσεν έπ' αυτή» (Λουκ. ιθ' 
41)· «Ιερουσαλήμ Ιερουσαλήμ, ή άποκτέννουσα 
τούς προφήτας καί λιθοβολούσα τούς απεσταλμέ¬ 
νους προς αύτήν! Ποσάκις ήθέλησα έπισυναγα- 
γείν τά τέκνα σου, δν τρόπον έπισυνάγει δρνις τά 
νοσσία έαυτής ύπό τάς πτέρυγας, καί ούκ ήθελή- 
σατε. Ιδού άφίεται ύμιν ό οικος ύμών έρημος» 
(Ματθ. κγ' 37-38). Ό Χριστός, όταν είδε τήν Ιε¬ 
ρουσαλήμ, τήν πρωτεύουσα τής επίγειας πατρί- 
δος του, συγκινήθηκε καί ξέσπασε σε θρήνο. 
’Έκλαψε γι’ αύτήν ό Κύριος, λόγψ τής άπιστίας καί 
τών έπερχομένων δεινών της, καί όμιλεΐ γι’ αύτήν 
μέ τά περιπαθέστερα λόγια. 

Τό πατριωτικό συναίσθημα, ναί, τό πατριωτικό 
συναίσθημα είχε θέσι καί στήν καρδιά τού Ιησού. 
Καί ό Θεός ώς άνθρωπος είχε πατρίδα, καί τήν 
αγάπησε τρυφερά, καί πόνεσε καί έκλαψε γι’ αύ¬ 
τήν, καί θυσίασε τή ζωή του πρώτα γι’ αύτήν (Ιω¬ 
άν. ια' 49-52· Ρωμ. α'16· β' 9, 10). 

Άλλ’ άφοϋ τό πατριωτικό συναίσθημα είχε θέσι 
στήν καρδιά τού Χριστού, πώς εινε δυνατό νά μήν 
έχη θέσι στήν καρδιά τού χριστιανού; 

Ό άληθινός χριστιανός, ό μιμητής τού Χριστού, 
άγαπρ τήν πατρίδα του. Καί τήν άγαπςΐ άγνότερα 
καί περιπαθέστερα άπό κάθε άλλο πατριώτη. 

Τό μεγαλείο 
τοϋ Ελληνικού Έθνους 

πατρίς εινε σπουδαία καί άγαπητή καί σε 
όσους έχουν κοινό νοϋ καί σε όσους έχουν 
«νοΰν Χριστού». Δεν εινε σωβινισμός καί 
υπερβολή νά πούμε, ότι μεταξύ όλων τών πατρί¬ 
δων τοϋ κόσμου σπουδαιότερη εινε ή Ελληνική 
Πατρίς. 


Πρώτα ή Πατρίς μας εινε ώραία ώς φύσι. Βρί¬ 
σκεται στήν καλύτερη ζώνη τής γης. Τό κλίμα της 
εινε εύκρατο. Ό ούρανός της καθαρός καί γαλα¬ 
νός. Ό ήλιος της λαμπρός. "Ολες τις ήμέρες τοϋ 
έτους, καί τις πλέον συννεφώδεις τού χειμώνος, 
ή χώρα μας βλέπει τό πρόσωπο τοϋ ήλιου νά προσ¬ 
μειδιά σ' αύτήν καί νά μεταδίδη αισιοδοξία καί χα¬ 
ρά. «Πατρίδα, σαν τον ήλιο σου ήλιος άλλου δεν 
λάμπει», όπως έψαλλε ό ποιητής Λορέντζος Μα¬ 
βίλης, ό ήρωας τοϋ Δρίσκου. Ή θάλασσα περιβρέ¬ 
χει άπ' όλες τίς πλευρές έκτος τής βόρειας τήν 
Πατρίδα μας, καί δημιουργεί δαντελωτά καί μα¬ 
γευτικά άκρογιάλια. Στά πελάγη της, άνάμεσα 
ατούς άφρούς τοϋ κύματος, άναδύονται πλήθος 
μικρά καί μεγάλα νησιά ώς φτερωτοί άγγελοι καί 
άρχάγγελοι. «Μέσ’ ατού Αιγαίου τά νησιά άγγέλοι 
φτερουγίζουν!». Ωραία έπίσης εινε τά βουνά καί 

οί πεδιάδες τής Πατρίδος μας, ιδίως τήν άνοιξι, 
δταν άναγεννάται καί άνθίζη καί εύωδιάζπ ή φύσι. 
«Μάγεμα ή φύσις κι’όνειρο στην ομορφιά καί χά- 
ρι κι’ ή μαύρη πέτρα ολόχρυση και τό ξερό χορ¬ 
τάρι ■ με χίλιες βρύσες χύνεται, μέ χίλιες γλώσσες 
κραίνει», όπως έψαλλε ό έθνικός μας ποιητής. 

Ωραίος ό ούρανός καί ό ήλιος, ώραιο το κλίμα 
καί ή άτμόσφαιρα, ώραΐα τά πελάγη, τά νησιά καί 
οί άκτές, ώραϊα τά βουνά καί οί πεδιάδες τής Ελλά¬ 
δος. Επίσης, όπως άποδεικνύουν γεωλογικές έ¬ 
ρευνες, σπουδαίο είνε καί τό υπέδαφος τής Ελλά¬ 
δος. Στά σπλάγχνα τής χώρας μας ό Θεός ένέ- 
κρυψε πολυτίμους υλικούς θησαυρούς, γιά τούς 
όποιους οί εχθροί φθονούν καί έποφθαλμιοϋν... 

* * * 

Άλλ’ άν ή πατρίς μας ώς φυσικό περιέχον είνε 
άπό τις λίγες ώραιότερες πατρίδες τού πλανήτη, 
ώς περιεχόμενο, ώς άνθρωποι δηλαδή, ώς άξιες, 
ιδανικά, ιστορία καί πολιτισμός, είνε ή ώραιότερη 
άπ* όλες τις πατρίδες. Είνε ή Πατρίς τών Πατρίδων! 

“Οπως όλοι οί λαοί, έτσι καί έμεϊς οί "Ελληνες 
έχουμε βεβαίως ελαττώματα. Κορυφαίο δε ελάτ¬ 
τωμά μας άπό τήν άρχαία εποχή μέχρι σήμερα είνε 
ή διχόνοια. «Ή διχόνοια πού κρατάει ένα σκήπτρο 
ή δολερή...». Άλλ’ έχουμε καί έξοχες άρετές. 
Είμαστε ό πλέον φιλότιμος καί συναισθηματικός 
λαός τού κόσμου. Άπό τήν άρχαία έποχή ύπήρξα- 
με ιδεαλιστές. “Ελληνες είνε οί μεγαλύτεροι Ιδεα¬ 
λιστές φιλόσοφοι τών αίώνων, ό Σωκράτης καί ό 
Πλάτων, πρόδρομοι τού Χριστιανισμού στόν έθνι- 

κό κόσμο. Έλληνας εινε ό μεγα¬ 
λύτερος μετά τον θεόπνευστο ρ 
Δαβίδ ποιητής των αιώνων, ό 'Ό- 9 
μηρός. "Ελληνες εινε οί μεγαλύ¬ 
τεροι καλλιτέχνες τών αιώνων, 
των όποιων τά έργα κοσμούν δια¬ 
φόρους χώρους τής ’ Ελλάδος και 
τά μουσεία τών κλεπτών τής Εύρώπης. Τά σεβα¬ 
στότερα καλλιτεχνικά μνημεία τού άρχαίου κό¬ 
σμου εινε τά μνημεία τής Άκροπόλεως τών Αθη¬ 
νών. Έλληνες επίσης εινε τά έπιστημονικώτερα 
πνεύματα τής άρχαιότητος, οί άπώτεροι θεμε¬ 
λιωτές τού έπιστημονικοΰ οικοδομήματος τών 
ήμερών μας. Μεταξύ τών προγόνων μας βρίσκει 
κανείς τά έξοχώτερα καί τά περισσότερα πνεύμα¬ 
τα τής άρχαιότητος. Ή προχριστιανική Πατρίς μας 
κατέχει τά σκήπτρα τής διανοήσεως καί τού πολι¬ 
τισμού. Καί όπως είπε ξένος φιλόσοφος καί ποιη¬ 
τής, ο,τι εινε ό νοϋς καί ή καρδιά γιά τόν άνθρω¬ 
πο, εινε ή Ελλάς γιά τήν άνθρωπότητα. 

★ * ★ 

Άλλ’ άν ή προχριστιανική Ελλάς κατέχη τά 
σκήπτρα τού πολιτισμού, ή μεταχριστιανική Ελλάς 
κατέχει τά σκήπτρα τού Χριστιανισμού. Καί άν οί 
Εβραίοι ήταν ό περιούσιος λαός τού Θεού κατά 
τήν έποχή τής Παλαιός Διαθήκης, οί "Ελληνες εινε 
ό περιούσιος λαός τού Θεού κατά τήν έποχή τής 
Καινής Διαθήκης. Εβραίοι καί "Ελληνες, οί πλέον 
δαιμόνιοι καί πλέον σημαντικοί λαοί τού κόσμου. 

"Οταν ό Φίλιππος καί ό Άνδρέας, άπόστολοι με 

ελληνικά ονόματα, είπαν στον Ιησού, ότι ζητούσαν 
νά τον δοϋν "Ελληνες, ό Ιησούς είπε: «Έλήλυθεν 
ή ώρα ϊνα δοξασθή ό Υιός του ανθρώπου» (Ίωάν. 
ιβ' 23). Πράγματι, ό Υιός τού άνθρώπου, ό Κύριος 
καί Θεός καί Σωτήρ Ιησούς Χριστός, δοξάσθηκε 
άπό τούς "Ελληνες. Καί δοξάσθηκε όσο άπό κανέ¬ 
να άλλο"Εθνος. 

Ό άπόστολος Παύλος, ό γίγαντας τού Χριστια¬ 
νισμού, κήρυξε καί κόπιασε κυρίως σε ελληνικά 
εδάφη. Καί άλλοι απόστολοι κήρυξαν σε έλληνικά 
εδάφη. Καί οί περισσότερες άπό τις Επιστολές 
τού Παύλου άπευθύνονται σε "Ελληνες. Γενικά οί 
άπόστολοι έρριξαν τό μεγαλύτερο βάρος τού 
άγώνα τους στον Ελληνισμό. Καί σε έλληνικά εδά¬ 
φη ιδρύθηκαν οί ενδοξότερες άπό τις κατά τό¬ 
πους Εκκλησίες. Στήν έλληνική γλώσσα, την ώ- 
ραιότερη γλώσσα τού κόσμου, γράφτηκε τό Εύαγ- 
γέλιο, τό ώραιότερο βιβλίο τής άνθρωπότητος, τό 
θεόπνευστο καί τέλειο, τό άσύγκριτο καί αιώνιο. 
Τό δέ Βυζάντιο, Κράτος κατ’ έξοχήν ιεραποστολι¬ 
κό, διέδωσε τον Χριστιανισμό προς Βορρά καί 
Ανατολή καί έκχριστιάνισε έθνη καί λαούς πολ¬ 
λούς. Σέ έλληνικά έδάφη συγκροτήθηκαν όλες οί 
μεγάλες καί ένδοξες Σύνοδοι τής Εκκλησίας. "Ελ¬ 
ληνες Πατέρες διέπρεψαν κυρίως σ’ αύτές. Καί 
Ελλήνων Πατέρων εινε τά σπουδαιότερα έκκλη- 
σιαστικά συγγράμματα. "Ελληνες Πατέρες έγρα¬ 
ψαν έπίσης τούς ώραιοτέρους ύμνους, τις λαμ¬ 
πρότερες λειτουργίες καί τις έξοχώτερες εύχές 
καί άκολουθίες τής Εκκλησίας, αιώνια θησαυρί- 

σματα τής Όρθοδοξίας, τά όποια κατευφραίνουν 
τις ψυχές τών έκλεκτών. Άπό τούς "Ελληνες προ¬ 
ήλθαν οί περισσότεροι ιεραπόστολοι και οί περισ¬ 
σότεροι άγιοι τής Εκκλησίας. Τό Ελληνικό "Εθνος 
γέμισε τούς ούρανούς μέ άγιους! 

Οί "Ελληνες πιστεύουν σε ιδέες καί άγωνίζον- 
ται και θυσιάζονται γιά τις ιδέες. Άπό τήν άρ- 
χαιότητα μέχρι σήμερα τό Ελληνικό "Εθνος κλήρο 
έχει ν’ αγωνίζεται καί νά θυσιάζεται. Κανένα άλλο 
"Εθνος δεν πολέμησε σε τόσους πολέμους και μέ 
τόσο ήρωισμό. Τό Ελληνικό "Εθνος ύπέστη τις 
περισσότερες δοκιμασίες διά μέσου τών αιώνων, 
καί άνέδειξε τούς περισσοτέρους ήρωες. "Οπως 
είπε νεώτερος πολιτικός ξένης χώρας, άν άλλοτε 
λεγόταν, ότι οί "Ελληνες μάχονται σάν ήρωες, τώ¬ 
ρα πρέπει νά λέγεται, ότι οί ήρωες μάχονται σάν 
"Ελληνες. Μέτρο ήρωισμοϋ ό "Ελληνας! Προπάν¬ 
των οί "Ελληνες θυσιάζονται γιά τήν Πίστι τους, 
τήν άθάνατη χριστιανική Πίστι, τό ϋψιστο μετά 
Χριστόν ιδεώδες τού Ελληνικού "Εθνους. Τό Ελ¬ 
ληνικό "Εθνος έδωσε τούς περισσοτέρους μάρτυ¬ 
ρες τής Πίστεως. "Εθνος ήρώων καί μαρτύρων. 
Ποταμοί καί λίμνες καί θάλασσες τά αίματα τών 
ύπέρ Πίστεως καί Πατρίδος θυσιασθέντων Ελλή¬ 
νων. "Ολα τά έλληνικά έδάφη εινε άνάμικτα μέ 
όστά καί αίματα ήρώων καί μαρτύρων. Καί έξω άπό 
έλληνικά έδάφη άφήσαμε όστά καί αίματα, θυσία 
καί παράδειγμα γιά τούς ξένους -πάντοτε δυ¬ 
στυχώς ξένους καί ποτέ γνησίους φίλους. Σέ και¬ 
ρούς ειρήνης οί "Ελληνες δίδασκαν τούς λαούς 

πώς πρέπει νά ζοϋν καί σέ καιρούς πολέμων και 
διωγμών τούς δίδασκαν πώς πρέπει νά πεθαίνουν. 
Χάρι στους αγώνες καί τις θυσίες τών Ελλήνων 
υπάρχει μέχρι σήμερα Ελλάς, καί στήν Ελλάδα 
ύπάρχει Όρθοδοξία, ό Χριστιανισμός στήν καθα- 
ρώτατη μορφή του, ή μόνη έλπίδα καί σωτηρία 
τοϋ κόσμου. 

Ή Ελλάς εινε ή μεγαλύτερη εύεργέτις τής άν- 
θρωπότητος. Καί κατά κάποια έννοια όλοι οί πολι¬ 
τισμένοι άνθρωποι τοϋ κόσμου εινε "Ελληνες, διό¬ 
τι μετέχουν τών πνευματικών καί παιδευτικών 
άγαθών, τά όποια μεταδόθηκαν άπό τήν Ελλάδα. 
Καί σήμερα ή Ελλάς, παρ’ όλη τή διάβρωσι άπ’ 
όλες τις σκοτεινές δυνάμεις τής έποχής, έν συγ- 
κρίσει προς τις άλλες χώρες τοϋ κόσμου, λόγψ 
τοϋ αύστηροϋ πνεύματος τής Όρθοδοξίας καί τής 
θείας Χάριτος, πνευματικώς βρίσκεται άνώτερη 
άπ’ όλες τις άλλες χώρες. Καί προς τήν Ελλάδα, 
όπως φαίνεται, τά άλλα έθνη, άφοϋ χρεωκοπή- 
σουν τελείως καί άηδιάσουν τον ψευδοπολιτισμό 
τους, θά στραφούν πάλι, γιά νά βροϋν νόημα ζωής 
καί άνάπαυσι στήν άθάνατη Όρθοδοξία της. 

Ή Ελλάς είχε καί έχει τον ώραιότερο προορι¬ 
σμό άνάμεσα στά "Εθνη. Δεν έχει νά ζηλέψη κα¬ 
νένα άλλο "Εθνος σέ λόγο άξιών καί μεγαλείου. 
Άντιθέτως τά άλλα "Εθνη έχουν νά ζηλεύουν τήν 
Ελλάδα. Καί ζηλεύουν πράγματι καί φθονούν τήν 
Πατρίδα μας. Καί τήν μισούν καί τήν έπιβουλεύον- 
ται. Τό μίσος καί οί έπιβουλές κατά τής Ελλάδος 
εινε καί αύτά άποδείξεις τής ύπερέχουσας άξίας 
της. 

Τα σπουδαιότερο καθήκον 

Πατρίς, κάθε Πατρίς, εινε άξια τής άγάπης 
Γϊ και τής ύπερασπίσεως άπό τά τέκνα της. ’Άν 
3* άγαπρ ό άνθρωπος καί ύπερασπίζη τόν άγρό 
και την οικογένεια του, πώς εινε δυνατό νά μήν 
άγαπρ και νά μήν ύπερασπίζη τόν μεγάλο άγρό 
καί τή μεγάλη οικογένεια, ή όποια λέγεται Πατρίς 
και περιλαμβάνει τούς μικρούς άγρούς κα'ι τις μι¬ 
κρές οικογένειες; "Αν άφεθή ή Πατρ'ις άνυπερά- 
σπιστη, οί έχθροί θά τήν καταλάβουν κα'ι θ’ άτιμά- 
σουν και θά έξοντώσουν τά άνάξια τέκνα της. Δεν 
χρειάζεται λοιπόν φιλοσοφία γιά νά καταλάβη κά¬ 
ποιος, δτιή ύπεράσπισιτής Πατρίδος εινε καθήκον 
τών τέκνων της. 

Τό καθήκον τής ύπερασπίσεως τής Πατρίδος 
ύπαγορεύει ή κοινή λογική - τό διδάσκει καί ή Άγια 
Γραφή. Κριτές, βασιλείς και άλλοι κυβερνήτες τοϋ 
Εβραϊκού λαού διεξήγαγαν πολέμους γιά τήν Πα¬ 
τρίδα τους έχοντας σύμβουλο κα'ι συμπαραστάτη 
τους τόν Θεό, τόν κραταιό έν πολέμοις Κύριο. 

ο «Γίνου είς υιόν δυνάμεως και πολέμει τούς 
πολέμους Κυρίου», λέγει ό Σαούλ πρός τόν Δαβίδ 
(Α' Βασ. ιη' 17). Οί δίκαιοι καί οί σύμφωνοι πρός τό 
θείο θέλημα πόλεμοι χαρακτηρίζονται ώς «πόλε¬ 
μοι Κυρίου». Υπάρχει ή ειρήνη τοϋ Θεού, άλλ’ 
ύπάρχει καί ό πόλεμος τού Θεού. 

ο «Διδάσκων χεϊράς μου εις πόλεμον και έθου 
τόξον χαλκοϊιν τούς βραχίονάς μου», λέγει ό Δα¬ 
βίδ προς τον Θεό (Ψαλμ. ιζ' 35). Ό Θεός δίδαξε 
καί ίκάνωσε τόν Δαβίδ νά εινε επιδέξιος καί γεν¬ 
ναίος πολεμιστής. 

ο «Και είπα... Μνήσθητε του Θεού ήμών τοϋ με¬ 
γάλου και φοβερού και παρατάξασθε περί αδελ¬ 
φών ύμών, υιών ύμών, θυγατέρων υμών, γυναικών 
υμών καί οϊκων υμών... Καί έγένετο άπό τής ή μέ¬ 
ρας έκείνης ήμισυ τών έκτετιναγμένων έποίουν το 
έργον καί ήμισυ αυτών άντείχοντο, καί λόγχαι καί 
θυρεοί καί τόξα καί θώρακες... Καί οί αϊροντες έν 
τοϊς άρτήρσιν έν όπλοις' έν μιμ χειρί έποίει αυτού 
τό έργον καί ένμιρ έκράτει την βολίδα. Καί οί οικο¬ 
δόμοι άνήρ ρομφαίαν αυτού έζωσμένος έπί την 
όσφυν αυτού καί ψκοδομοϋσαν, καί ό σαλπίζων έν 
τη κερατίνη έχόμενα αυτού... Καί είπα... Έν τόπω, 
ου έάν άκούσητε την φωνήν τής κερατίνης, έκεϊ 
συναχθήσεσθε πρός ήμάς, καί ό Θεός ήμών πολε¬ 
μήσει περί ήμών» (Νεεμ. δ' 8-14). Συγκινητικοί όί 
λόγοι αύτοί. Οί Ιουδαίοι, μετά τήν έπιστροφή τους 
άπό τήν αιχμαλωσία, έκτιζαν τά τείχη καί συγχρό¬ 
νως βρίσκονταν σέ μεγάλη έπιφυλακή. Κάθε Ιου¬ 
δαίος με τό ένα χέρι έκτιζε καί με τό άλλο κρατού¬ 
σε τό όπλο! Ό δε Νεεμίας προέτρεπε νά πολεμή¬ 
σουν ύπέρ άδελφών, υιών, θυγατέρων, γυναικών 
καί οίκων, καί βεβαίωνε, οτι ό μέγας καί φοβερός 
Θεός θά συμπολεμούσε ύπέρ αύτών. 

Οί Μακκαβαιοι ήταν φλογεροί πατριώτες καί 
άγωνιστές, καθώς σφυροκοποϋσαν, κατά τό όνο- 

μά τους, και συνέτριβαν τούς έχθρούς τής Πατρί- 
δος τους. Στο Β' Μακκαβαίων γίνεται λόγος για 
άγώνες ύπέρ Πατρίδος, θάνατο ύπέρ Πατρίδος, 
σωτηρία τής Πατρίδος, επινίκια· γίνεται επίσης 
λόγος για στυγητούς καί βδελυκτοϋς καί μιαρούς 
καί βέβηλους προδότες και δημίους τής Πατρί¬ 
δος (Βλέπε άντιστοίχως ιδ' 18· η' 21 · ιγ' 3· η' 33· ε' 
8-10, 15-16). Φρασιολογία δμοια με τήν πατριω¬ 
τική φρασιολογία τών Ελλήνων. 

Και ό απόστολος Παύλος γράφει γιά τήν έξου- 
σία, ή όποια φέρει όπλα: «ΘεοΟ διάκονός έοτί σοι 
εις τό άγαθόν. Έάν δέ τό κακόν ποιής, φοβοϋ' ού 
γάρ ε’ική τήν μάχαιραν φορεΓ ΘεοΟ γάρ διάκονός 
έστιν εις οργήν, έκδικος τφ τό κακόν πράοσοντι. 
Διό άνάγκη ύποτάσσεσθαι ού μόνον διά τήν οργήν, 
άλλα και διά τήν συνείδησιν» (Ρωμ. ιγ' 4-5). Ή κρα¬ 
τική έξουσία εΐνε ύπηρέτις τού ΘεοΟ για τό καλό 
τού άνθρώπου. Φέρει τήν μάχαιρα, για νά τιμωρή 
τούς έχθρούς τής άσφάλειας καί τής ειρήνης. 
Χωρίς όπλα οί κοινωνίες καί τά Έθνη θά περιέρ¬ 
χονταν σε άναρχία καί θά καταστρέφονταν σε σύν¬ 
τομο χρόνο. Γι’ αύτό ή ύποταγή στήν έξουσία εϊνε 
καθήκον. Εΐνε δέ αύτονόητο, ότι στο καθήκον 
αύτό περιλαμβάνεται, μάλιστα ώς τό βασικώτερο 
καί σπουδαιότερο καθήκον, ή στράτευσι, ό πόλε¬ 
μος καί ή θυσία ύπέρ τής Πατρίδος. 

Καί άν εινε καθήκον ή ύπεράσπισι κάθε άλλης 
Πατρίδος, πολύ περισσότερο εινε καθήκον ή ύπε- 
ράσπισι τής Ελλάδος, τής Πατρίδος τών Πατρί¬ 
δων. 

Τά αίτια τοϋ εθνικού δράματος 

πορεία τής Ελληνικής Φυλής διά μέσου τών 
ΤΤ αιώνων καί τών χιλιετιών δεν ύπήρξε ειρηνική 
3* καί άνώδυνη. Διήλθε κυριολεκτικούς διά πυράς 
κα'ι σιδήρου, έν μέσψ ύφαλων και σκοπέλων, ύπέ- 
στη μυρίους διωγμούς. Πολεμήθηκε άπ’ όλους τούς 
δαίμονες. Κτυπήθηκε άπ’ όλες τις πλευρές. Προσ- 
εβλήθη άπ’ όλα τά κύματα. Πολλά τά άξιομνημό- 
νευτα γεγονότα τής Ελληνικής Ιστορίας, τά ύπερ- 
θαύμαστα κατορθώματα καί οί θρίαμβοι τής Ελλη¬ 
νικής Φυλής, ή όποια άναδείχθηκε κυματοθραύ¬ 
στης κατά τής βαρβαρότητος, πού έτεινε νά κατα- 
κλύση τήν άνθρωπότητα. 

Άλλ’ ή Ιστορία τής Ελληνικής Φυλής δεν εινε 
διανθισμένη μόνο με νίκες καί θριάμβους κατά τών 
ποικιλωνύμων βαρβάρων. Υπάρχουν καί οί μελανές 
σελίδες, τά μαύρα κεφάλαια, τού έθνικοϋ μας βί¬ 
ου. 'Ως τέτοια ύπήρξαν κατά τήν μετά Χριστόν 
έποχή τό κοσμοϊστορικής σημασίας γεγονός τής 
άλώσεως τής Βασιλίδος τών πόλεων, τής ΚΠόλε- 
ο)ς, καί τό άκόμη τραγικώτερο γεγονός τής σφαγής 
καί τοϋ ξερριζωμοϋ τού Μικρασιατικού Ελληνι¬ 
σμού άπό τις προγονικές εστίες. Ή εισβολή τών 
ορδών τοϋ Αττίλα στά ιερά χώματα τής Κύπρου, οί 
ώμότητες καί κτηνωδίες πού άκολούθησαν, ό ξερ- 
ριζωμός τών Ελληνοκυπρίων, ή κατοχή τού θορεί- 












°υ τμήματος τής νήσου, ό έμπαιγμός μας άπό τις 
μεγάλες δυνάμεις, όλα αύτά άποτελοΰν τό πιο πρό¬ 
σφατο κεφάλαιο στή θλιβερή άλυσίδα των εθνικών 
μσς συμφορών, ένφ οί προκλητικές άξιώσεις τών 
άδηφάγων Τούρκων καί έπί άλλων ελληνικών έδα- 
φών δεν έγγυώνται, ότι θά εινε κα'ι ή τελευταία. Τό 
Ελληνικό Έθνος, στά καιριώτατα βαλλόμενο και 
στα μυχιαίτατα προσβαλλόμενο άπό τον προαιώ¬ 
νιο εχθρό του καί άπροκαλύπτως προδιδόμενο άπό 
τούς μεγάλους «φίλους», κατέχεται άπό μεγάλη 
άνησυχία καί συνέχεται άπό δικαιολογημένη άγω- 
νία. Γιά μία άκόμη φορά στήν ύπερτρισχιλιετή ιστο¬ 
ρία του τό πολύπαθες “Εθνος μας, πού τό μισούν 
καί τό φθονούν όλοι, είσήλθε στή Γεθσημανή του, 
όπου βρίσκεται ή σπείρα με μαχαίρια καί ξύλα καί ό 
προδότης Ιούδας. Καί ήδη ένώπιον τών οφθαλμών 
τού "Εθνους ό φρικτός Γολγοθάς. Κάποια έφημε- 
ρίδα, ή όποια ιδιαιτέρως αισθανόταν τό δράμα τής 
Πατρίδος, είχε γράψει: «Ηπιε ΘΓ3βάεβ?». «Τό τέλος 

τής Ελλάδος;». Ιδέα καί φράσι άνατριχιαστική! 

* * * 

Στήν άπιστη έποχή μας όλα κατάντησαν νά θεω¬ 
ρούνται τυχαία. ’Αλλά κατά τή θεόπνευστη Γραφή 
τίποτε δεν εινε τυχαίο στον κόσμο. Τίποτε δέν γί¬ 
νεται χωρίς τό θέλημα τού Θεού. Ούτε τρίχα άπό 
τήν κεφαλή δέν πέφτει, ούτε σπουργιτάκι δέν πε¬ 
θαίνει χωρίς νά τό έπιτρέψη ό ούράνιος Πατέρας. 
Τά πάντα διέπει ή Θεία Πρόνοια. Τά πάντα γίνονται 
είτε κατ’ εύδοκία είτε κατά παραχώρησι Θεού. Τά 
μέν εύχάριστα γίνονται κατ’ εύδοκία, τά δέ δυσά¬ 
ρεστα κατά παραχώρησι. “Ολα όμως γίνονται πρός 

τό συμφέρον. Ό Θεός δίνει τά καλά προς άπόλαυ- 
σι, κα'ι έπιτρέπει τά κακά προς συνετισμό καί σωτη¬ 
ρία του άνθρώπου. Ή εισβολή τών άντιχρίστων στο 
νησί τών Όρθοδόξων Χριστιανών και ή συμφορά, 
τήν όποια έξαπέλυσαν, έπετράπησαν άπό τον Θεό. 
Προτοϋ άποφασίσουν οί βάρβαροι τήν εισβολή, 
τήν είχε άποφασίσει ό Θεός, ό Θεός τής ιστορίας. 

Γιατί ό Θεός έπέτρεψε τή νέα αύτή δοκιμασία 
σε βάρος τού ’Έθνους; Πάντως όχι γιά τις δικαιο¬ 
σύνες καί καλωσϋνες μας, άλλά γιά τις άμαρτίες 
μας. Σύμφωνα με τήν 'Αγία Γραφή, οί περιπέτειες 
καί οί συμφορές, πού πλήττουν ένα λαό, ή κατα¬ 
στροφή ένός έθνους, εινε άποτέλεσμα άμαρτιών 
άρχόντων καί άρχομένων. Διότι «δικαιοσύνη ύψοι 
έθνος, έλασσονοΟσι δέ φυλάς άμαρτίαι» (Παροιμ. 
ιδ' 34). "Οταν ό Ισραήλ άσεβούσε καί άποστατοϋσε 
άπό τον Θεό, ό Θεός έστρεφε τις διαθέσεις άλλων 
έθνών έναντίον τού Ισραήλ καί τό κτυποΰσαν καί 
τό ταπείνωναν. "Οταν δέ έβρισκαν τον Ισραήλ 
έθνικές συμφορές, νηφάλιοι καί εύσεβεϊς άνδρες 
συντρίβονταν ένώπιον τού Θεού καί έλεγαν: Άμαρ- 
τήσαμε, άνομήσαμε, άσεβήσαμε, καί γι’ αύτό μάς 
βρήκαν όλα αύτά τά κακά. Ή ιστορία δεν εινε κύ¬ 
κλος, όπως φρονούσαν οί άρχαίοι "Ελληνες· σύμ¬ 
φωνα με τή Γ ραφή, ή ιστορία βαίνει κατά τό έξής 
σχήμα: άμαρτία - τιμωρία - μετάνοια - σωτηρία. Τό 
έθνικό δράμα ήλθε ώς τιμωρία καί μέσο συνετι- 
σμοΰ καί έξαγνισμοΰ γιά τις πολλές άμαρτίες μας, 
μικρές καί μεγάλες, κρυφές καί φανερές, άτομι- 
κές, κοινωνικές, έθνικές καί έκκλησιαστικές άμαρ¬ 
τίες, άπό τίς όποιες ώρισμένες εινε κατ’ έξοχήν 


26 



ειδεχθείς καί ήταν αδύνατο νά μήν επισύρουν τήν 
οργή τού Θεού. Καί όπως ένας σαρκικός πατέρας 
οργίζεται άπό τις άταξίες τών παιδιών του καί με¬ 
ταχειρίζεται τήν παιδαγωγική του ράβδο για νά τά 
έπαναφέρη στήν τάξι, έτσι καί ό ούράνιος Πατέρας 
οργίζεται άπό τις ήθικές άταξίες καί μεταχειρίζε¬ 
ται παιδαγωγικώς διάφορα μέσα, λιμούς, λοιμούς, 
σεισμούς, καταποντισμούς, έπιδρομές άλλοφύλων 
κλπ., γιά νά έπαναφέρη στήν ήθική τάξι καί σέ με¬ 
τάνοια ένα άσεβές έθνος. 

* * * 

Αιτία επομένως τού έθνικοϋ δράματος εινε οί 
πολλές άμαρτίες μας, μικρών καί μεγάλων, άρχόν- 
των καί άρχομένων, κλήρου καί λαού. Νά μετρήσω- 
με τις άμαρτίες μας; Έάν εινε δυνατό νά μετρηθή 
ή άμμος τής θαλάσσης, άλλο τόσο εινε δυνατό νά 
μετρηθή τό πλήθος τών άμαρτιών μας, άπό τις 
όποιες ώρισμένες εινε άποκρουστικές καί θδέλυ- 
γμα ένώπιον τού Θεού. 

Οί κυριώτερες άπό τις άμαρτίες, οί όποιες έφε¬ 
ραν τή συμφορά, εινε οί εξής: 

ο Ή απιστία, ή πρόκλησι καί ή πολεμική κατά τής 
Πίστεως καί τών πιστών. Ή Ελλάς, ή άλλοτε χώρα 
τών περισσοτέρων μαρτύρων, ομολογητών, άγιων 
καί ιεραποστόλων, ή κατ’ έξοχήν Όρθόδοξη χρι¬ 
στιανική χώρα, ό νέος Ισραήλ, στήν έποχή μας γέ¬ 
μισε άπό έξυπνάκηδες, ψευτοδιανοουμένους, ψευ- 
τοπροοδευτικούς καί θολοκουλτουριάρηδες, οί 
όποιοι, όπου βρεθούν καί όπου σταθούν, άγορεύ- 
ουν κατά τής Θρησκείας καί ειρωνεύονται τούς 



έναπομείναντες λίγους πιστούς ώς άδυνάτους χα¬ 
ρακτήρες, ώς καθυστερημένα όντα, ώς βλάκες καί 
ήλιθίους καί τρελλούς. Κατά τον σημερινό Έλλη¬ 
να, είσαι θρησκευτικός είσαι χαζός! Κάποιος δημο¬ 
σιογράφος έγραψε, ότι τό Εύαγγέλιο χρεωκόπησε 
καί ξεπεράσθηκε καί πρέπει ν’ άναζητηθοϋν νέες 
ιδέες για τή σωτηρία της άνθρωπότητος! Μεγάλος 
θόρυβος γίνεται συχνά καί γιά διάλυσι των θρη¬ 
σκευτικών συλλόγων καί οργανώσεων ιδιωτικής 
πρωτοβουλίας άπό μίσος προς κάθε γνήσιο, (οργα¬ 
νωμένο καί άγωνιστικό στοιχείο τοΰ Χριστιανισμού. 
Μανία τής Διοικούσης Εκκλησίας καί τού κοσμι¬ 
κού Τύπου νά διαλυθούν οί λίγοι χριστιανοί καί νά 
παραμείνουν οί έπαγγελματίες ρασοφόροι, οί χι¬ 
λιοστές, οί ροταριανοί, οί μασόνοι καί κάθε κο¬ 
σμική καί άντιχριστιανική όργάνωσι. «Γραμμή μας 

εΐνε νά έκθεμελιώ- 
σουμε τήν Εκκλη¬ 
σία», είπε άλλος 
δημοσιογράφος, 
Σατανάς με μορφή 
άνθρώπου! Τόν ό- 
νειδισμό αύτό, τόν 
σαρκασμό καί τήν 
πικρή καί συστη¬ 
ματική πολεμική 
κατά τής Πίστεως καί τών πιστών του ό Θεός δέν 
μπορούσε νά ύποφέρη περισσότερο. 

β Ή έλλειψι αγάπης πρός τόν Χριστό. Ή άγάπη 
προς τόν Χριστό άλλοτε ήλέκτριζε ολόκληρο σχε¬ 
δόν τό "Εθνος. Οί "Ελληνες πρόφεραν τό όνομα 

του Χριστοϋ καί αισθάνονταν συγκίνησι, δάκρυα 
καί ρίγος. ΟΙ σημερινοί "Ελληνες άγαποϋν καί λα¬ 
τρεύουν πατέρες, μητέρες, γυναίκες, υιούς, θυγα¬ 
τέρες, συγγενείς, φίλους, ήθοποιούς, τραγουδι¬ 
στές, ποδοσφαιριστές, συγγραφείς, πολιτικούς, 
χρήματα, κτήματα, δόξες, κάθε πρόσωπο καί πρά¬ 
γμα τού ματαίου αύτοΰ κόσμου, καί μόνο τον Χρι¬ 
στό δεν άγαπούν καί δεν λατρεύουν. Καμίνι ή καρ¬ 
διά τους άπέναντι σε μάταια πρόσωπα καί πράγμα¬ 
τα, ψυγείο άπέναντι στόν Ιησού Χριστό, ό όποιος 
έχυσε τό αιμα του γι’ αύτούς. "Οπως είπε ό ούρα- 
νοβάμων Παύλος, τό ήφαίστειο τής άγάπης τού 
Χριστού, «Εϊ τις ού φιλεϊ τον Κύριον ΊησοΟν Χρι¬ 
στόν, ήτω ανάθεμα. Μαράν άθά» (Α' Κορ. ιστ' 22). 
Είμαστε άναθεματισμένοι λόγψ έλλείψεως άγάπης 
προς τον Κύριο! Τούς δε άναθεματισμένους κυ¬ 
κλώνουν ποικίλες συμφορές. 

ο Ή απιστία των άρχόντων καί η θεοποίησι τής 
διπλωματίας. Ή Αγία Γραφή άναφέρει θαυμαστές 
έπεμβάσεις σωτηρίας τού Θεού ύπέρ πιστών άτό- 
μων καί εύσεβών λαών, πού άπειλοΰνταν με άφανι- 
σμό άπό έχθρικές δυνάμεις άσυγκρίτως ισχυρότε¬ 
ρες. Ανάλογα παραδείγματα άναφέρει καί ή Ελλη¬ 
νική Ιστορία, παλαιότερη καί νεώτερη. Έν τούτοις 
οί πολιτικοί μας έγκέφαλοι, έπιλήσμονες τών διδα¬ 
γμάτων τής Γραφής καί τής Ιστορίας, άπιστοι καί 
άθεοι στήν πλειονότητά τους, έχουν θεοποιήσει 
τήν έξωτερική πολιτική καί τήν άτιμη διπλωματία, 
τήν τέχνη τού Διαβόλου, καί άναλόγως τών ιδεο¬ 
λογικών ή συναισθηματικών τους άγκυλώσεων 
έξαρτούν τή σωτηρία τού "Εθνους έξ όλοκλήρου 

άπό φιλίες καί συμμαχίες με ισχυρούς τής γής, μο¬ 
λονότι αύτές έχουν έπανειλημμένως άποδειχθή 
ανειλικρινείς. Λησμονούν, ότι πέρα καί πάνω άπό 
τις φιλίες καί συμμαχίες τού κόσμου εινε ή άλη- 
θινή φιλία καί ή ειλικρινής συμμαχία μέ τον παντο¬ 
κράτορα Θεό, έφ’ όσον ύπακούουμε καί έκτελούμε 
τό άγιο θέλημά του. Λύτη ή έλλειψι έμπιστοσύνης 
στον Θεό, καρπός άπιστίας καί άθεΐας, προκαλεΐ 
σφόδρα τον Θεό. Πώς νά προστατεύη τό Έθνος ή 
κραταιά σκέπη τού Θεού, όταν οί έθνοπατέρες μας 
καταφρονούν τον Θεό καί έμπιστεύωνται τή σωτη¬ 
ρία τού "Εθνους στον άνθρώπινο παράγοντα, του- 
τέστι σε διεθνείς οργανισμούς, ψηφίσματα, άπο- 
φάσεις καί σχέδια άσπονδων φίλων καί τουρκοφί- 
λων συμμάχων; 

© Ή άπομάκρυνσι άπό τις εκκλησίες. Στον ιερό 
αύτό τόπο, πού είνε γεμάτος άπό έκκλησίες, έξωκ- 
κλήσια καί μοναστήρια, άλλοτε μόνον οί βαριά 
άσθενεϊς καί οί παράλυτοι έμεναν έκτος έκκλησια- 
σμοϋ καί στενοχωροϋνταν γι’ αύτό. Σήμερα άπό 
τούς έκατό Όρθοδόξους χριστιανούς μόνο δύο 
έκκλησιάζονται καί άγιάζονται. Οί άλλοι κατάντη¬ 
σαν άλειτούργητοι, άνεξομολόγητοι καί άκοινώνη- 

τοι· χριστιανοί άχρί- 
στιανοι, πολλοί δε 
καί άντίχριστοι. 'Η 
Εκκλησία εινε όπως 
ή κιβωτός τού Νώε, 
ή δέ έποχή μας όπως 
οί ήμέρες Νώε. Πώς 
είνε δυνατό νά έχω- 

με ασφάλεια καί σωτηρία έκτος τής Εκκλησίας; Τά 
υδατα ένός άλλου κατακλυσμού μάς καταπνίγουν. 

© Οί χυδαίες βλασφημίες καί ή αδιαφορία αρ¬ 
χόντων και λαού. Ειδεχθές, ειδεχθέστατο έγκλημα 
η βλασφημία. Αύτοί οί δαίμονες δεν τολμούν νά 
θλασφημήσουν, άλλά πιστεύουν καί φρίττουν. Καί 
στη γειτονική Τουρκία κανείς Μουσουλμάνος δεν 
βλάσφημε! τον Αλλάχ. Έν τούτοις πάρα πολλοί 
Όρθόδοξοι χριστιανοί τής Ελλάδος άνοίγουν τά 
στόματά τους καί ξεστομίζουν βόρβορο κατά τού 
Θεού καί Χριστού, τού τίμιου Σταυρού, τής Πανα¬ 
γίας Παρθένου καί των άγίων. Άπό Έθνος άγιων 
καταντήσαμε "Εθνος βλάσφημων. Καί τη Μεγάλη 
Παρασκευή βλασφημοϋμε. Κραδαίνεται ή άτμό- 
σφαιρα άπό τις καθημερινές άναρίθμητες φρικτές 
βλασφημίες. Καί ούτε άρχοντες ούτε λαός ταράσ¬ 
σονται καί ένδιαφέρονται για τον περιορισμό καί 
τήν έξάλειψι τής φρικώδους αύτής άσεβείας. Γε¬ 
νική άδιαφορία καί για τήν πλέον βάναυση καί χυ¬ 
δαία προσβολή τών ιερών καί τών όσιων. Πώς νά 
μάς ύποφέρη ό Θεός; 

© Τά αμαρτωλά κινηματοθέατρα καί άλλα κέν¬ 
τρα διαφθοράς, τά αισχρά τηλεθεάματα, ή αισχρή 
καί άντίχριστη δημοσιογραφία καί πορνογραφία. 
Τό μεγαλύτερο μέρος τών Μέσων Μαζικής Ένημε- 
ρώσεως, τής τέχνης καί τής λογοτεχνίας δουλεύει 
στα κατώτερα ένστικτα τού άνθρώπου. Τόση εινε ή 
ψυχική διαφθορά, ή άναισθησία καί ή πώρωσι τών 
σημερινών Ελλήνων Χριστιανών, ώστε θεωρούμε 
τά κακά αύτά άναγκαΐα μέσα ψυχαγωγίας καί πολι¬ 
τισμού καί άρτον έπιούσιον. Αντί ιερών ναών κέν- 

τρα διαφθοράς, άντί θείας Λειτουργίας αισχρά θε¬ 
άματα καί ακούσματα, άντί Αγίας Γραφής ρυπαρο¬ 
γραφία καί πορνογραφία. Πλήρης μετάθεσι άπό 
τόν Χριστιανισμό στον άμαρτωλό κόσμο. Πώς νά 
μήν οργίζεται ό Θεός; 


ο Ό γυμνισμός. Μητέρες, άδελφές, γυναίκες, 
θυγατέρες της Ελλάδος κατά τή μεγάλη πλειονό¬ 
τητά τους άπέβαλαν τήν αιδώ, τή ντροπή, θεοποίη¬ 
σαν τή μόδα, ξεγυμνώθηκαν, κατάντησαν σάρκες, 
προκαλούν, πυρπολούν, σκανδαλίζουν, γκρεμίζουν. 
Αγελάδες τής Βασάν! Δαμάλεις παροιστρήσασαι! 



Συμφορά καί διάλυσι συζυ¬ 
γίας, οικογένειας, νεότητος, 
κοινωνίας, Εκκλησίας. Διότι 
καί μέσα στούς ιερούς ναούς 
εισέβαλε ό γυμνισμός καί 
τούς κατέκλυσε. Καί είνε εύ- 
κολώτερο ν’ άποτρέψπς ένα 
πόλεμο παρά νά πείσης μία 
γυναίκα νά μακρύνη λιγάκι 
τό φόρεμά της! Πώς νά κα- 


ταμείνη τό Πνεύμα καί ή προστασία τού Θεού έπά- 


νω σε τέτοιες ύπάρξεις, σάρκες; 


ο Ό άφηνιασμός τής νεότητος. Οι νέοι άλλοτε 
είχαν ιδανικά, άναγνώριζαν αύθεντίες, σέβονταν 
καί θαύμαζαν. Πολλοί νέοι σήμερα δεν έχουν ιδα¬ 
νικά, έχουν σκουλαρίκια καί μαλλιά! Καί άλλοίμονο 
σ’ όποιον θίξη μία τρίχα άπό τά μαλλιά τους! Δέν 
άναγνωρίζουν καμμία αύθεντία, ούτε άνθρώπων 
ούτε Θεού. Γκρέμισαν καί καταπάτησαν μέ μανία 
κάθε φραγμό. “Επεσαν μέ τά μούτρα σε κάθε είδος 

διαφθοράς και άκολασίας. 

Δεν σέβονται τίποτε, ούτε 
τούς γονείς, πού τούς γέν¬ 
νησαν. Δεν θαυμάζουν τίπο¬ 
τε, έκτος άπό τραγουδιστές, 
ηθοποιούς, ποδοσφαιριστές 
και γκάγκστερς. Κατάντη¬ 
σαν άγρια καί άνήμερα θη¬ 
ρία της ζούγκλας. Δεν γνω¬ 
ρίζουν πού τρέχουν με πυραυλική ταχύτητα και τί 
ζητούν. «Παλάβωσαν», «λύσσαξαν», δαιμονίσθη¬ 
καν. Καί κανένας γονεύς, καί κανένας διδάσκαλος, 
καί κανένας ίεροκήρυξ, καί κανένας πνευματικός 
πατήρ καί άγιος δέν μπορεί νά έκβάλη τά δαιμόνια 
άπό τή σημερινή νεότητα. Ελεεινό, τρισάθλιο, πρω¬ 
τοφανές, άνεξήγητο φαινόμενο! Καί έφ’ δσον ή νε- 
ότης, ή εύγενέστερη ήλικία καί ή έλπίς τού μέλλον¬ 
τος, παρουσιάζει τέτοιο θλιβερό καί άπελπιστικό 
φαινόμενο, πώς τά άστρα καί ή γή νά μή σείωνται 
άπό τον στεναγμό τού Άγιου Πνεύματος; 

ο Οί εκτρώσεις. ’Άνδρες καί γυναίκες στή σατα¬ 
νική έποχή μας άπέθαλαν τό φυσικό αίσθημα τής 
στοργής καί έγιναν «άστοργοι», όπως προφητεύ- 
θηκε γιά τούς άνθρώπους των έσχάτων καιρών (Β' 
Τιμ. 3:3). Αφού αύτοί οί άνδρες καί γυναίκες κά¬ 
νουν τά άμαρτωλά τους κέφια, πηγαίνουν σέ ια¬ 
τρεία - σφαγεία καί διαπράττουν τό μεγαλύτερο 
έγκλημα μετά τή Χριστοκτονία. Μέ έπιστημονικά 
μαχαίρια, πού κρατούν άσυνείδητοι ιατροί, κατα¬ 
κρεουργούν μέσα στις κοιλιές τών «μητέρων» τά 
άθφα παιδιά τους, τά κατακομματιάζουν, καί τά πε- 

τοϋν στα δοχεία τών άπορριμμάτων καί στους ύπο- 
νόμους τών ιατρείων - σφαγείων. Εκατοντάδες χι¬ 
λιάδες παιδιά τδ έτος δέν προλαβαίνουν νά δοϋν 
τό φώς τού ήλιου, άλλά τά τρώγει τδ σκοτάδι. Φωνή 
έν τφ μαρτυρικφ τόπψ τής Πατρίδος ήκούσθη, θρή¬ 
νος καί κλαυθμός καί όδυρμός πο¬ 
λύς· ώς άλλη ' Ραχήλ Ελλάς κλαί- 
ουσατά τέκνα αυτής, καί ούκ ήθε¬ 
λε παρακληθήναι, δτι οϋκ είσιν 
(Πρβλ. Ματθ. 6Ί8). Στήνάποφυγή 
τής τεκνογονίας καί στις εκτρώ¬ 
σεις, πού εινε έγκλημα γενοκτο¬ 
νίας, οφείλεται τό δημογραφικό 
πρόβλημα τής Πατρίδος, γιά τή δημιουργία τού 
όποιου έχει τεραστία ευθύνη καί τό Ελληνικό Κρά¬ 
τος. Οί κραυγές τών άθφων παιδιών, πού κατακρε- 
ουργοϋνται με τις έκτρώσεις, έφθασαν εις τά ώτα 
Κυρίου Σαβαώθ καί ό Ούρανός έλάλησε. 

ο Ό άφηνιασμός τοΰ κλήρου. Ό άγιος Κοσμάς ό 
Αίτωλός προφήτευσε, ότι οί κληρικοί τών εσχάτων 
καιρών θά γίνουν οί χειρότεροι τών πάντων. "Εγι¬ 
ναν! Στή χαλεπή εποχή μας πολλοί ρασοφόροι, κυ¬ 
ρίως μεγαλόσχημοι, ούτε Θεό φοβούμενοι ούτε 
άνθρώπους έντρεπόμενοι, με τή φιλαργυρία, τήν 
αύθαιρεσία καί τις άνηθικότητές τους ώργίασαν 
καί συντάραξαν τήν Εκκλησία καί τήν κοινωνία. 
Γέμισαν τόν τόπο με βοώντα σκάνδαλα καί οίκτρά 
ναυάγια καί συσκότισαν τό άστρο τής Θρησκείας 
ενώπιον τού Ελληνικού λαού. Ή δέ άμνήστευσι 
τών σκανδάλων εινε μεγαλύτερο σκάνδαλο, εΐνε 
σκάνδαλο σκανδάλων. Με τέτοιους έκπροσώπους 

τής Θρησκείας πώς 
νά μή φουντώση ή 
οργή τού Θεού; 

'Όλως ιδιαιτέ¬ 
ρως για τό εθνικό 
δράμα τής Κύπρου 
ήταν ένοχος ό τό¬ 
τε Αρχιεπίσκοπος 
και συνάμα Πρόε¬ 
δρος τής Δημοκρα¬ 
τίας τής Κύπρου, ό 
καταπατητής τών 
Ιερών Κανόνων καί 
διώκτης τών εύσε- 
βών κληρικών καί 
λαϊκών, ό όποιος ύπενθύμισε στήν Εκκλησία διω¬ 
γμούς τών χρόνων τών κατακομβών, καθώς καί ό 
μεθύσας καί άφηνιάσας άπό τή δικτατορική εξου¬ 
σία πρώην Αρχιεπίσκοπος Αθηνών, ό σαδιστής 
σφαγεύς δώδεκα τιμίων Ιεραρχών, ό εχθρός καί 
κατήγορος τών Αδελφοτήτων, ό διώκτης κάθε εύ- 
σεβοϋς στοιχείου καί ό·ύποστηρικτής τών όμοιων 
του. Για τήν άσέβεια τών δύο τούτων μεγαλόσχη¬ 
μων ρασοφόρων καί τών όμοιων καί τών ύποστηρι- 
κτών τους ό Θεός έπέτρεψε τή συμφορά. 

ο Ή άνασταύρωσι καί ή διαπόμπευσι τού Χρι¬ 
στού καί ή ένοχη άνοχή τών εκπροσώπων του. Είκο¬ 
σι αιώνες μετά τον Πόντιο Πιλάτο στήν Όρθόδοξη 
Ελληνική Πατρίδα, τήν καρδιά τού Χριστιανισμού 
καί τής Όρθοδοξίας, ό Ιησούς Χριστός άνασταυ- 
ρώθηκε καί διαπομπεύθηκε δσο ποτέ καί πουθενά 


ΔΕΥΤΕΡΟΒΑΘΜΙΟΝ ΣΥΝΟΔΙΚΟΝ 

ΔΙΚΑΙΤΗΡΙΟΝ 

κατά τούς ενδιαμέσους αιώνες. Πρόκειται για τήν 
άνεξέλεγκτη δημοσίευσι ή προβολή -έν όνόματι 
τής ελευθερίας τής έκφράσεως- χυδαιοτάτων καί 
βλασφημοτάτων έργων, λογοτεχνικών, θεατρικών, 
τηλεοπτικών, κινηματογραφικών κλπ., κατά τού 
παναχράντου Αρχηγού τής Πίστεώς μας. Ό Χρι¬ 
στός πόρνος καί τρελλός! Καί βρέθηκαν βαπτισμέ- 
νοι χριστιανοί, μεταξύ αύτών ρασοφόροι καί θεο¬ 
λόγοι, φανατικοί ύποστηρικτές τού έξευτελισμοΰ 
τού Κυρίου τους! Τέτοια άσέβεια, ειδεχθέστερη 
όλων, ήταν άδύνατο νά μείνη άτιμώρητη. 

Καί πώς άντέδρασεν ή Διοικούσα Εκκλησία στό 
άποκορύφωμα τής άσεβείας; Δυστυχώς δεν άντέ¬ 
δρασεν ή άντέδρασεν ύποτονικώς, φοβούμενη τόν 
όνειδισμό τού κόσμου, ένφ γιά όλες τις άσέβειες 
έπρεπε νά ύψώση τή φωνή μέχρι τά άστρα καί ν’ 
άφορίση τούς άντιχρίστους καί προδρόμους τού 
Αντίχριστου, όπως άπαιτοϋν οί Γραφές καί οί Κα¬ 
νόνες. 

★ * * 

Δεν παραδεχόμαστε, ότι αύτές καί άλλες εΐνε 
αιτίες τής συμφοράς; Αλλοίμονο! Ή συμφορά θά 
έπεκταθή. Παραδεχόμαστε; Καί μετανοούμε; Καί 
στενάζουμε; Καί πέφτουμε σε προσευχή; Καί σπεύ¬ 
δουμε σε έξομολόγησι; Καί συμμορφωνόμαστε 
προς τό Εύαγγέλιο; Τότε ό Θεός, άφοϋ μάς παιδα¬ 
γώγησε προς ολίγον, στρέφει καί ίάται πάλι. Καί 
όχι μόνο ίάται, άλλά καί δοξάζει. 

Αδελφοί Πανέλληνες! Άμαρτήσαμε, άνομήσα- 
με, άσεβήσαμε, καταφρονήσαμε τίς έντολές τού 
Θεού καί πορευθήκαμε σύμφωνα μέ τίς πονηρές 

επιθυμίες μας, καί γι’ αύτό ύφιστάμεθα τά όψώνια 
τής αμαρτίας μας. "Ας μην έπικρίνωμε μόνο τούς 
ξένους - άς έπικρίνωμε καί τούς εαυτούς μας, προ¬ 
πάντων τούς εαυτούς μας. Έχουμε καί έμείς τρο¬ 
μερές ασέβειες καί μεγάλη άποστασία άπό τόν Θεό 
καί γι’ αύτό μάς βρήκε ή έθνική συμφορά. Άλλα 
παρ’ ότι άμαρτάνουμε, δεν ύψώσαμε τά χέρια μας 
πρός Θεόν άλλότριο καί άνύπαρκτο. Τά τέκνα τής 
ημισελήνου, οί άντίχριστοι Αγαρηνοί, δεν έχουν 
Θεό, έχουν δαιμόνια. «Πάν τες οί θεοί τών εθνών 
δαιμόνια», λέγει ό Ψαλμψδός (95:5). Εμείς έχουμε 
Θεό, Θεό άληθινό. Καί ό Θεός μας είνε μακρόθυ¬ 
μος καί πολυεύσπλαγχνος. Άς κηρύξωμε γενική 
μετάνοια. Άς τηρήσωμε πάνδημη νηστεία. Άς σκυ- 
θρωπάσωμε. Άς κλαύσωμε καί άς πενθήσωμε. Άς 
κλίνωμε γόνυ σώματος καί καρδίας σε έκτενή προσ¬ 
ευχή πρός τόν φιλάνθρωπο Θεό καί τήν Παναγία 
μητέρα του, άς έπικαλεσθοϋμε όλους τούς μάρτυ¬ 
ρες καί τούς άγιους, τούς όποιους γέννησε αύτό 
τό ’Έθνος, καί ό Θεός, ό όποιος θά έσωζε τήν άμαρ- 
τωλή Πεντάπολι γιά πέντε μόνο εύσεβεϊς, πολύ πε¬ 
ρισσότερο θά σώση, άλλα καί θά δοξάση τό μαρτυ¬ 
ρικό μας ’Έθνος, στο όποιο πολλές ήδη χιλιάδες 
ταπεινές ψυχές πιστεύουν καί στενάζουν γιά τά 
άτομικά, κοινωνικά, έθνικά καί έκκλησιαστικά άμαρ- 
τήματα. 

Τά έκκλησιαστικά άμαρτήματα είνε τά βαρύτερα, 
καί αύτά περισσότερο πρέπει νά προσέξωμε γιά νά 
σωθή τό Έθνος. 

Προς άντιμετώπισι 
τής εθνικής δοκιμασίας 

ιά τις αμαρτίες καί τις άσέβειες, τις οποίες ά- 
ναφέραμε παραπάνω, ό Θεός έπέτρεψε την 
5 εθνική ταπείνωοι καί συμφορά. Άφροσύνες 
δικές μας καί άτιμίες «φίλων» καί «συμμάχων» δεν 
είνε τά βαθύτερα, άλλά τά επιφανειακότερα αίτια 
καί οί άφορμές τού δράματος. Οί κοσμικοί άνθρω¬ 
ποι βλέπουν τήν έπιφάνεια. Οί χριστιανοί βλέπουν 
κυρίως τό βάθος τών πραγμάτων. 

Βεβαίως τά θύματα τής Τουρκικής εισβολής δεν 
ήταν οί άμαρτωλότεροι όλων τών Ελλήνων. Τό 
δράμα τής Κύπρου, ή οποία είνε σάρξ έκ τής σάρ¬ 
κας τής Ελλάδος, σαλπίζει ήχηρό μήνυμα μετά¬ 
νοιας προς ολόκληρο τό Ελληνικό ’Έθνος. Ό Χρι¬ 
στός στο έρώτημα, έάν οί Γαλιλαίοι έκεΐνοι, οί 
οποίοι σφαγιάσθηκαν άπό τον Πιλάτο ένφ προσ- 
έφεραν τις θυσίες τους στον Θεό, ύπήρξαν οί 
άμαρτωλότεροι όλων τών Γαλιλαίων, άπάντησε: 
«Ούχί, λέγω ύμϊν, άλλ’έάν μή μετανοήτε, πάντες 
ώσαύτως άπολεΐσθε» (Λουκ. ιγ' 3). Καί στήν άπο- 
ρία, έάν οί δεκαοκτώ φονευθέντες άπό τήν πτώσι 
τού πύργου στο Σιλωάμ ύπήρξαν οί άμαρτωλότε- 
ροι όλων τών κατοίκων τής Ιερουσαλήμ, είπε: 
«Ούχί, λέγω ύμϊν, άλλ’έάν μή μετανοήσητε, πάν¬ 
τες ομοίως άπολεΐσθε» (Λουκ. ιγ' 5). Καί έμεις, 

σύμφωνα μέ τό άψευδές στόμα τού Κυρίου, έάν 
δέν μετανοήσωμε, μεγαλύτερες και σκληρότερες 
δοκιμασίες μάς αναμένουν. ’Άς μήν αδιαφορούμε 
λοιπόν. Ό εχθρός καραδοκεί. Σαρκάζει καί άπειλεΐ 
ολοκληρωτική κατάκτησι τής Μεγαλονήσου, καί 
κυνικώτατα κα'ι προκλητικώτατα διεκδικει καί άλλα 
ελληνικά εδάφη. Καί είτε πέφτουμε στήν άβυσσο 
καί χανόμαστε, είτε άνυψωνόμαστε στά άστρα καί 
σελαγίζουμε. 

Ό Θεός βεβαίως δέν θέλει τον άφανισμό μας. 
Θέλει τή σωτηρία όλων τών άνθρώπων, μάλιστα 
έκείνων, οί όποιοι έπικαλοϋνται τό άγιο όνομά του. 
Δέν είμαστε άπλώς Έλληνες· είμαστε Χριστιανοί. 
Τό όνομα τού Χριστού φέρουμε ώς βαριά κληρο¬ 
νομιά καί ώς έξαιρετική εύλογία. Ό Χριστός εινε 
Θεός όλων τών έθνών, καί μάλιστα τών χριστια¬ 
νικών. Δέν εϊνε σωβινισμός, άλλά ιστορική άλή- 
θεια καί καύχησι έν Κυρίψ, τό νά λέγωμε, ότι με¬ 
ταξύ τών χριστιανικών έθνών τό Ελληνικό Έθνος 
προσέφερε τις μεγαλύτερες ύπηρεσίες στόν Χρι¬ 
στιανισμό καί άναδείχθηκε ό νέος περιούσιος λα¬ 
ός, ό Ισραήλ τής Χάριτος. Ποιό άλλο έθνος γέννη¬ 
σε τόσους ιεραποστόλους, μάρτυρες, ομολογη¬ 
τές, όσιους, πατέρες καί διδασκάλους, αγίους καί 
δικαίους, όσους γέννησε τό Γένος τών Ελλήνων; 
Γι’ αύτό ό Χριστός άγαπφ ιδιαιτέρως τό Γένος τών 
Ελλήνων καί θέλει περισσότερο τή σωτηρία του. 
Άλλ’ ή σωτηρία εΐνε άποτέλεσμα δύο παραγόν¬ 
των, τού θείου καί τού άνθρωπίνου. Για νά σωθή 
τό "Εθνος, έκτος τού Θεού πρέπει καί αύτό νά θε- 
λήση τή σωτηρία του. «Θέλεις υγιής γενέοθαι;». 


39 



Παράδοξο, άλλα 6αθύ τό ερώτημα τοϋ Χριστού 
προς τον παράλυτο. Κα'ι μετά τή θεραπεία, «Μηκέ- 
τι άμάρτανε, «να μή χείρον σοί τι γένηται» (Ίωάν. 
ε' 6, 14). Τό "Εθνος πρέπει νά θελήση τή σωτηρία 
του μέ την έννοια, ότι πρέπει νά άποψασίση και νά 
προσπαθήση νά διορθωθή. 

Γιά νά σωθή τό "Εθνος, θά πούν οί κοσμικοί, 
πρώτα καί κυρίως χρειάζονται όπλα. "Οπλα σύγ¬ 
χρονα, ισχυρά καί πολλά. «Δύναμις πυρός Ίσρα- 
ήλ»\ Καί έμεϊς βεβαίως δεν άρνούμαστε τή σημα¬ 
σία των όπλων. Μόνον οί άνόητοι Χιλιοστές ή ψευ- 
δο-Μάρτυρες τοϋ Ιεχωβά, τούς όποιους δυστυ¬ 
χώς ή οίκτρή έκκλησιαστική κατάστασι πλήθυνε 
καί πληθύνει, έχουν διαφορετική άντίληψι καί 
άρνοΰνται νά σηκώσουν όπλα. Αύτοί, φαίνεται, άν 
κ ΠΡυχθή πόλεμος εναντίον τής Ελλάδος, θ’ άπω- 
θήσουν τούς έχθρούς μέ τις προσευχές τους, όπως 
συνέβη στήν Κύπρο! Έν πάση περιπτώσει, έφθα- 
σεν ό καιρός οί ύπεύθυνοι γιά τήν καταπληκτική 
αϋξησι τών Χιλιοστών καί οί άρμόδιοι γιά τήν άσφά- 
λεια τοϋ τόπου νά σκεφθοϋν σοβαρά τά αϊτια τής 
έξαπλώσεως τών αιρετικών τούτων, οί όποιοι 
άρνοΰνται τό ύπέρτατο καθήκον προς τήν Πατρί¬ 
δα, καί νά λάβουν τά άναγκαϊα μέτρα γιά τήν άνόρ- 
θωσι τής Εκκλησίας καί τήν περιστολή τής φο¬ 
βερής αίρέσεως. Μέ άναξίους πνευματικούς ήγέ- 
τες οί Χιλιοστές θά αύξηθοϋν καί θά πληθυνθοϋν 
πολύ περισσότερο, καί θά κινδυνεύση άπ’ αύτούς 
σοβαρώτατα όχι μόνον ή Εκκλησία, άλλά καί ό τό¬ 
πος. ’Άν έμεις οί Όρθόδοξοι είμαστε άγιοι καί θαυ¬ 
ματουργοί, θά ήταν βεβαίως δυνατό ν’ άποτρέψη 

ό Θεός τις συμφορές, πού προέρχονται άπό τούς 
εχθρούς, και μόνο με προσευχή. Άλλ’ είμαστε 
αμαρτωλοί και άσεβείς. Γι’ αύτό προς αντιμετώπι¬ 
σή των έχθρών τά όπλα εΐνε άναγκαϊα. Φθάνουμε 
δε στό σημείο νά πούμε, ότι, έπειδή τό μικρό τούτο 
"Εθνος έχει πολλούς και μεγάλους έχθρούς, άφοΰ 
και οί φίλοι άποδεικνύονται έχθροί, για τέλειο έξο- 
πλισμό τής Πατρίδος καί μισθοί πρέπει νά περικο- 
ποΰν σοβαρώς, προπάντων δε οι μισθοί τών άρχιε- 
ρέων, καί νηστεία άκόμη νά κάνωμε. "Ας νηστεύ- 
σωμε, προκειμένου ν’ άγοράσωμε όπλα! 

Άλλ’ έκτος τών όπλων πρέπει νά πληρωθούν 
καί ώρισμένοι πνευματικοί όροι γιά τή σωτηρία τής 
Πατρίδος. 

Πρώτος όρος σωτηρίας εινε ή μετάνοια γιά όλες 
τις άμαρτίες καί τις άσέθειές μας. Πρόκειται γιά 
τή μεγαλύτερη δύναμι, πού μπορεί νά άποτρέψη 
τόν χείμαρρο τής οργής τού Θεού. Ό προφήτης 
Ιωνάς κήρυξε τήν καταστροφή τής Νινευΐώς τε¬ 
τελεσμένο γεγονός μέ άπόφασι τού Θεού: «’Έτι 
τρείς ήμέραι καί Νινευΐ καταστραφήσεται» (γ' 4). 
Έν τούτοις ή Νινευΐ διασώθηκε. Πώς; Μέ μετά¬ 
νοια, ή οποία έγινε παροιμιώδης. Νινευϊτική μετά¬ 
νοια! Άπό τόν βασιλιά μέχρι τόν τελευταίο πολίτη 
οί πάντες μετανόησαν, σκυθρώπασαν, έκλαψαν, 
στέναξαν, έκραξαν, πένθησαν, περιβλήθηκαν σάκ- 
κους. Καί ή Ελλάς, όπως μιμήθηκε τή Νινευΐ στήν 
άμαρτωλότητα, εΐνε καιρός νά τήν μιμηθή καί στή 
μετάνοια. Καί πρώτοι πρέπει νά δώσουν ήρωικό 
παράδειγμα μετανοίας καί άλλαγής τρόπου ζωής 
οί άρχιερείς καί οί Ιερείς. Έάν δέν μετανοήσουν οί 

άρχιερεϊς καί οί ιερείς, πώς θά μετανοήση ό λαός; 
Ακόμη δεν άκούσθηκε κήρυγμα μετάνοιας πρός 
τον Ελληνικό λαό άπό επίσημα χείλη τής Εκκλη¬ 
σίας, άλλα καί τής Πολιτείας. Λέγουμε καί τής Πο¬ 
λιτείας, διότι καί πολιτικοί άρχοντες φέρουν τό 
όνομα Όρθόδοξοι Χριστιανοί καί δεν εινε καθό¬ 
λου άνάξιο τής θέσεώς τους καί μειωτικό τής άξιο- 
πρεπείας τους νά μιλήσουν γιά μετάνοια, καθότι 
μάλιστα καί αύτοί εινε άμαρτωλοί. Ανυπόκριτες 
χριστιανικές διακηρύξεις καί ένέργειες των άρχόν- 
των δεν μειώνουν, άπεναντίας έξυψώνουν αύτούς 
καί άσκοΰν τεράστια έπίδρασι στον λαό. Μακάρι ν’ 
άκουσθή τό συντομώτερο άπό τούς έπισήμους κή¬ 
ρυγμα μετάνοιας πρός τόν άμαρτωλό μέν, άλλ’ 
εύαίσθητο, εύσυγκίνητο καί εύμετάβλητο Ελλη¬ 
νικό λαό. Ή μετάνοια κατεπείγει όσον ή σωτηρία 
τής Πατρίδος. 

* * * 

Ειλικρινής μετάνοια ώς άναγκαΐες έκδηλώσεις 
θά έχη πολλές μεταβολές στή διαγωγή μας. Άπ’ 
αύτές ώς πλέον ένδεικτικές καί χαρακτηριστικές 
άναφέρονται έδώ τέσσαρες. 

Εκκοπή τής βλασφημίας. Μόνο πιστοί άνθρω¬ 
ποι καί μελετητές τοΰ λόγου τού Θεού μπορούν 
νά καταλάβουν πόσο κακό προκαλεϊ στο πολυπα- 
θές τούτο Έθνος ή άδιαφόρως ή έλαφρρ τή συν- 
ειδήσει άντιμετωπιζομένη φρικτοτάτη συνήθεια 
τής χυδαίας έξυβρίσεως τού Θεού καί Χριστού, 
τού Σταυρού, τής Παναγίας καί τών Αγίων. "Οσοι 
πονούμε αύτό τόν τόπο -καί ποιοι δέν πονούν;- άς 
άναλάβωμε έκστρατεία κατά τής έπάρατης 6λα- 

σφημίας. "Ας πρωτοστατήσουν στήν άγια αύτή 
έκστρατεία οί έκκλησιαστικοί, οί πολιτικοί καί οί 
στρατιωτικοί ήγέτες, καθώς καί οί λεγόμενοι πνευ¬ 
ματικοί άνθρωποι τοϋ τόπου. Οί άμβωνες, τά ρα¬ 
διόφωνα, οί τηλεοράσεις καί ό καθημερινός τύπος 
άς γίνουν μέσα συστηματικής διαφωτίσεως τοϋ 
λαού για τις ολέθριες συνέπειες τής έπάρατης 
αύτής έξεως των νεωτέρων Ελλήνων Χριστιανών. 
Προπάντων δέ κηρύγματα καί αύστηρές διαταγές 
άς άπευθυνθοϋν προς τον στρατό μας. Καί άς είμα¬ 
στε βέβαιοι, άτι λαός καί μάλιστα στρατός καθαρός 
άπό βλασφημίες θά σκεπασθή κάτω άπό τήν κρα- 
ταιά σκέπη τοϋ Θεοϋ. Στρατός καθαρός άπό βλα¬ 
σφημίες -καθώς καί άπό ώρισμένες άλλες έξεις- 
θά εινε άήττητος, ώς παρεμβολή άγγέλων καί 
άρχαγγέλων. 'Ως άγγελοι οί στρατιώτες μας, ώς 
άρχάγγελοι οί άξιωματικοί μας. Τό πιστεύουμε ά- 
κράδαντα. "Ω έάν τό πιστεύσουν καί άρμόδιοι ήγέ- 
τες! Θαύματα θά γίνουν στον Ελληνικό στρατό, 
καί ή άνθρωπότητα θά καταπλαγή. Περισσότερο 
άπό χιλιάδες άρματα καί πυραύλους καί μιράζ στον 
θρίαμβο τής Ελλάδος θά συντελέση καί μόνο ή 
έκκοπή τής βλασφημίας. Δύσπιστοι, δοκιμάσετε 
καί θά δήτε τή δόξα τής Ελλάδος! "Αλλωστε ούτε 
ύπέρογκο καί δύσκολο ούτε δαπανηρό πράγμα ζη¬ 
τείται. Ελαφρό καί εύκολο καί άδάπανο πράγμα 
εινε τό νά παύσωμε έπί τέλους νά ύβρίζωμε τον 
Κύριο τής δόξης, ό όποιος τόσες φορές έσωσε καί 
έμεγάλυνε τό ιστορικό "Εθνος μας, καί τώρα άνα- 
μένει νά δή κάποια καλή διάθεσι καί προσπάθεια, 
γιά νά σώση καί νά μεγαλύνη τό "Εθνος πάλι. 

Περιστολή γυμνισμού. Όπως ή βλασφημία, έτσι 
καί ό γυμνισμός προκαλει πολύ τον Θεό. Ό άγιος 
Κοσμάς ό Αίτωλός προφήτευσε τόν γυμνισμό ώς 
σημείο τών έσχάτων καιρών καί αιτία καταστροφής. 
Οΐ Νινευΐτες εκδηλώνοντας τή μετάνοια τους πε- 
ριβλήθηκαν σάκκους. Εμείς σήμερα δεν εΐνε άνάγ- 
κη νά περιβληθούμε σάκκους. Αρκεί νά ένδυθοϋ- 
με εύπρεπώς καλύπτοντας τή γυμνότητά μας, ή 
όποια εΐνε ένδειξι άναιδείας κα'ι άναισχυντίας. Εινε 
ιδιαιτέρως θλιβερό κα'ι εξοργιστικό κα’ι ένδειξι 
έθνικής άναισθησίας τό φαινόμενο ήμίγυμνων καί 
σχεδόν ολόγυμνων Έλληνίδων, τήν ώρα πού ή Κύ¬ 
προς ύποφέρει κα'ι στενάζει κάτω άπό τό τυραν¬ 
νικό πέλμα τών Αγαρηνών. Καιρός νά κηρυχθή 
πένθος. Καιρός οί Έλληνίδες νά άφήσουν τήν 
αισχρή μόδα, τήν όποια θεοποίησαν, νά προσηλώ¬ 
σουν τή σκέψι τους στή μαρτυρική Κύπρο, ν’ άνα- 
λογισθοϋν τ'ις σφαγές κα'ι τις άτιμώσεις, νά σκε- 
φθοϋν τί άκόμη εινε δυνατό νά ύποστούμε, έάν 
δεν δείξωμε μετάνοια, νά τρομάξουν μπροστά στόν 
έπικρεμάμενο μεγαλύτερο κίνδυνο, και ν’ άποφασί- 
σουν νά σοβαρευθούν. Έάν οί Έλληνίδες σωφρο- 
νήσουν και ίματισθούν, μιμούμενες τις παλαιότε- 
ρες άξιες κα'ι ήρωίδες Έλληνίδες, τό Έθνος θά 
σωθή καί θά μεγαλουργήση πάλι. Τις γυμνές Έλλη¬ 
νίδες άναμένει ή άτίμωσι, τ'ις σεμνές ή δόξα. ”Ω 
έάν συνειδητοποιηθή πόση σημασία έχει γιά τήν 
προσέλκυσι τού έλέους καί τής χάριτος τού Ούρα- 
νού στό δοκιμαζόμενο "Εθνος μας ή περιστολή 
τού γυμνισμού καί ή έπαναφορά τών Έλληνίδων 
στή σοβαρότητα, τή σεμνότητα καί τήν εύπρέπεια! 

Παϋσι των εκτρώσεων. Τό στυγε¬ 
ρό και άπαισιώτατο έγκλημα των έκ- 
τρώσεων πρέπει νά παύση. "Αν συ- 
νεχισθη, πολλές συμφορές θά συμ¬ 
βαίνουν σε άτομα, σέ ζεύγη, σέ οικο¬ 
γένειες και στο "Εθνος. Μεγαλύτε¬ 
ρη δε συμφορά θά εινε ή έθνική. Έξ 
αιτίας τών έκτρώσεων κινδυνεύουμε ώς "Εθνος. 
Εθνοκτόνον έγκλημα οί έκτρώσεις. Τά αίματα τών 
άθφων παιδιών, πού κατακρεουργοϋνται μέ τις 
έκτρώσεις, θά γίνουν έρυθρά θάλασσα κα'ι θά μάς 
πνίξουν, δπως ή Έρυθρά Θάλασσα έπνιξε τή στρα¬ 
τιά τού Φαραώ. Αλλά καί άκόμη μεγαλύτερη συμ¬ 
φορά άναμένεται άπ’ τις έκτρώσεις. "Ας μή πι¬ 
στεύουν οί άπιστοι. Έμεις πιστεύουμε σ’ έκεινον, 
ό όποιος μάς δημιούργησε, μάς έδωσε συνείδησι 
καί νόμο, καί μάς προειδοποίησε, ότι θά λογοδο¬ 
τήσουμε, καί, άν εϊμεθα καταφρονηταί, άσεβείς καί 
έγκληματίες, μάς άναμένει κόλασι, άπερίγραπτη 
δυστυχία, πού δεν τελειώνει ποτέ. "Ας σταματή¬ 
σουμε λοιπόν έμεις οί Νεοέλληνες τό άπαισιώτατο 
έγκλημα τών έκτρώσεων μέ τις φοβερές πρόσκαι¬ 
ρες καί τίς φοβερώτατες αιώνιες συνέπειες. 

Προσευχή. Πολλοί Έλληνες, βαπτισμένοι χρι¬ 
στιανοί, έπαυσαν νάπροσεύχωνται, καί άλλοι προσ¬ 
εύχονται απρόθυμα καί μηχανικά. Ξυπνούν, έργά- 
ζονται, τρώγουν, πίνουν, κοιμώνται χωρίς νά σκέ- 
πτωνται τον Θεό, χωρίς νά αίσθάνωνται τήν άνάγ- 
κη νά δοξάσουν τόν Θεό γιά τά μεγαλεία του, νά 
τόν εύχαριστήσουν γιά τίς εύεργεσίες του, νά τόν 
παρακαλέσουν γιά τίς άμαρτίες τους, νά τού ζητή- 

σουν έλεος καί σωτηρία. 'Η προσευχή βεβαίως δεν 
εινε πανάκεια. Εινε όμως όπλο πνευματικό έκ των 
ών ούκ άνευ, όπλο ισχυρό και θαυματουργό. Πάν¬ 
τοτε οί άνθρωποι, οί όποιοι πιστεύουν σέ Θεό, 
οφείλουν νά κάμπτουν τόν εγωισμό τους ενώπιον 
τού ύπερτάτου καί παντοδυνάμου ’Όντος, νά κλί¬ 
νουν γόνυ σώματος καί καρδίας, καί με θέρμη νά 
ζητούντο έλεος του. Ιδιαιτέρως οφείλουν νά πράτ¬ 
τουν τούτο στις ώρες τών κινδύνων, καί μάλιστα 
των γενικών καί τών μεγίστων κινδύνων, γιά νά 
γίνη 'ίλεως γιά τίς άμαρτίες καί άσέβειές μας καί 
νά μάς σώση άπό τούς βαρβάρους έχθρούς καί 
τούς άπιστους φίλους. Καί τη νύκτα εινε άνάγκη 
νά σηκωνώμαστε καί νά προσευχώμαστε γιά τό 
’Έθνος μας. Επιπλέον πρέπει νά διδάξωμε καί τά 
μικρά παιδιά νά γονατίζουν καί νά προσεύχωνται, 

διότι αύτά, ώς άγνά, ό Θε¬ 
ός τά άκούει περισσότερο. 
"Ας κηρύξωμε έκστρατεία 
προσευχής μικρών καί με¬ 
γάλων, καί άς είμαστε βέ¬ 
βαιοι, ότι με τίς προσευχές 
μας θά σείσωμε τόν ούρα- 
νό καί τή γή! Ό Θεός λαμ¬ 
βάνει ύπ’ όψι καί ένα στε¬ 
ναγμό προσευχομένου άν- 
θρώπου καί άναλόγως με¬ 
ταβάλλει τόν ροϋν τής Ιστορίας. 

Αδελφοί! "Ας προετοιμάζωμε συνεχώς καί κα- 
τεπειγόντως τίς ψυχές καί τά σώματά μας γιά τή 
μεγάλη ώρα τού Ιστορικού "Εθνους μας. 

Θά ζήση ή Ελλάς 

πως πεθαίνουν τά άτομα, πεθαίνουν καί έθνη. 
'Υ/ Πολλά έθνη διά μέσου τών αιώνων, καί μάλι- 
ζφ στα μεγάλα καί ισχυρά, όπως είνε σήμερα οί 
Ηνωμένες Πολιτείες τής Αμερικής, πέθαναν καί 
έξαφανίσθηκαν άπό τούς χάρτες. Πού είνε π.χ. τά 
άρχαϊα έθνη τών Σουμερίων καί τών Άκκαδίων, 
τών Βαβυλωνίων καί τών Ασσυριών, τών Χαναναί- 
ων καί τών Φοινίκων; Πέθαναν καί έτάφησαν καί 
στήν πλάκα τοϋ τάφου τους έγράφη: Υπήρξαν καί 
δεν ύπάρχουν καί δεν θά ύπάρξουν πλέον! Μία 
δόξα τής 'Αγίας Γραφής είνε, ότι αυτή προφήτευ- 
σε τήν έξαφάνισι έθνών, καί όπως προφήτευσε, 
έτσι άκριβώς καί συνέβη. 

Γιά τις άμαρτίες καί τις άσέβειές μας ή Ελλάς 
βρίσκεται στο χείλος τής άβύσσου. Συμπαιγνίες 
καί άτιμίες ισχυρών έθνών σε βάρος τής Ελλάδος 
άποκαλύφθηκαν καί διαπιστώθηκαν έκ τών πρα¬ 
γμάτων, καί ήδη είνε πέρα πάσης έντελώς άμφι- 
βολίας. Εύλόγως τίθεται λοιπόν τό άνατριχιαστικό 
έρώτημα: Θά ζήση ή Ελλάς ή θ’ άκολουθήση τήν 
τύχη τών νεκρών ήδη έθνών; 

* * * 

^ Ή Ελλάς έχει προορισθή νά ζήση καί θά ζήση, 
είπε ό Τρικούπης. Δέν γνωρίζουμε, ποϋ στήριζε ό 

πολιτικός εκείνος τήν πεποίθησί του. Πάντως καί 
εμείς, παρ’ όλες τις άμαρτίες και τ'ις άσέβειες τοϋ 
Έθνους, έχουμε τήν ϊδια πεποίθησί. Καί τήν στη¬ 
ρίζουμε σε λόγους θρησκευτικούς. Έκ Θεού, καί 
διά Θεού, καί είς Θεόν ή ζωή τού νέου Ισραήλ. 

Ό Θεός έφερε καί κρατεί τούς "Ελληνες σ’ αύτά 
τά χώματα έπί τέσσαρες σχεδόν χιλιετίες. Κατά 
τό διάστημα αύτό πολλά έθνη, άλλα μικρά καί άλλα 
μεγάλα, εξαφανίσθηκαν άπό τό πρόσωπο τής γής. 
Καί τό Ελληνικό "Εθνος άπό έπιδρομές καί κατα¬ 
κτήσεις πολυπληθείς καί ισχυρούς εχθρούς, κυ¬ 
ρίως Άσιάτες, πολλές φορές διέτρεξε τον έσχατο 
κίνδυνο, τον κίνδυνο ν’ άφανισθή. Ή ιστορία τοϋ 
"Εθνους μας εινε ιστορία συνεχών πολέμων καί 
θαυμαστών διασώσεων. "Ο,τι είπε ό Παύλος για 
τούς Αποστόλους, ισχύει καί γιά τούς "Ελληνες 
ώς "Εθνος: «Ώς άποθνήσκοντες καί ιδού ζώμεν, 
ώς παιδευόμενοι καί μή θανατούμενοι» (Β' Κορ. 
στ' 9). 

Γιατί έζησε ή Ελλάς; Διότι είχε καί έξετέλεσε 
προορισμό έπάνω στή γή. Άπ’ όλα τά έθνη προσ- 
έφερε τά περισσότερα. Καί ώς προχριστιανική μέν 
Ελλάς προσέφερε στόν πολιτισμό, ώς χριστια¬ 
νική δέ στόν Χριστιανισμό. Όπως ήδη είπαμε, τό 
εύλογημένο τούτο "Εθνος έδωσε τούς περισσο¬ 
τέρους άποστόλους καί άγιους καί άναδείχθηκε 
όντως ό νέος Ισραήλ τής Χάριτος. Καί άν ό πα¬ 
λαιός Ισραήλ, ό όποιος διαλύθηκε γιά τήν άπιστία 
καί τήν Χριστοκτονία, έπανασυνήχθη στήν άγια 
γή καί ζή καί καταπλήσσει τήν ύφήλιο, διότι «άμε- 
ταμέλητα τά χαρίσματα καί ή κλήσις τοίι Θεού» 

(Ρωμ. ια' 29), ό νέος Ισραήλ, ό όποιος κλήθηκε μέ 
άνώτερη κλήσι καί προικίσθηκε μέ άνώτερα χαρί¬ 
σματα, πώς εινε δυνατό νά έξαφανισθή; 


★ * * 


Θά ζήση ή Ελλάς! Διότι μυριάδες άγιοι στον 
ούρανό, καί προπάντων οί "Ελληνες άγιοι καί όσοι 
κήρυξαν και μαρτύρησαν στήν Ελλάδα, παρακα- 
λοϋν τον Θεό γιά τον νέο Ισραήλ. ΠαρακαλεΤ άκα- 
ταπαύστως ό άγιος Σπυρίδων ό θαυματουργός 
άπό τήν Κύπρο, ό άγιος μεγαλομάρτυς καί θαυμα¬ 
τουργός Μηνάς ό πολιούχος τής Κρήτης, ό άγιος 
Απόστολος Άνδρέας ό πρωτόκλητος, ό όποιος μέ 
τό αιμα του άγίασε τήν πόλι 
τών Πατρών, ό άγιος Διονύ¬ 
σιος ό Αρεοπαγίτης άπό τήν 
Αθήνα, ό άγιος Κοσμάς ό Αΐ- 
τωλός, ό άγιος Διονύσιος άπό 
τήν Ζάκυνθο, ό άγιος Γεράσι- 
μος ό πολιούχος τής Κεφαλ¬ 
ληνίας, ό άγιος μεγαλομάρ¬ 
τυς Δημήτριος άπό τή Θεσσα- * 


ΤΚΑμοο 

Δημητριοο 



λονίκη και άναρίθμητοι άλλοι άγιοι, όσιοι κα'ι μάρ¬ 
τυρες τής άμωμήτου Πίστεώς μας. Μεγάλο τό νέ¬ 
φος τών άγιων, πού περιβάλλει κα'ι σκιάζει προ- 
στατευτικώς τήν άγιώτερη χώρα τού Χριστιανι¬ 
σμού, τήν Ελλάδα, τήν άπ’ άκρου εις άκρον ζυμω¬ 
μένη μέ δάκρυα κα'ι αίματα, κα'ι κατασπαρμένη μέ 
όστά ιερών προσώπων. Υπέρ τού "Εθνους μας δέ¬ 
εται ιδιαιτέρως ό μέγας τών Εθνών Απόστολος, ό 
κορυφαίος Παύλος, ό όποιος περιώδευσε τά έλλη- 

νικά έδάφη, Κύπρο καί Κρήτη και Μακεδονία καί 
Αθήνα καί Κόρινθο, τά άγάπησε, μόχθησε γι’ αύτά, 
κα'ι τά άγίασε μέ τούς άθανάτους λόγους του καί 
τις θεόπνευστες Επιστολές του. Εβραίος ό Παύ¬ 
λος. Άλλ’ άγάπησε καί εύεργέτησε τήν Ελλάδα 
δσο κανείς "Ελληνας. Γι’ αύτό καί έμείς, άν έπι- 

τρέπεταινάέκφρασθοϋμε έτσι, 
τον αισθανόμαστε ώς "Ελληνα, 
καί παραπάνω άπό "Ελληνα! 
«Διαβάςείς Μακεδονίαν», είπε 
ό άγγελος τής Μακεδονίας 
στόν μέγα Απόστολο, «βοήθη- 
οον ήμϊν» (Πράξ. ιστ' 9). Καί 
βοήθησε τότε. Βοηθεϊ καί τώ¬ 
ρα, άπό τήν αιωνιότητα, άπό 
θέσεως μείζονος ισχύος. 

Θά ζήση ή Ελλάς! Καί θά νικήση ή Ελλάς! Διό¬ 
τι έπιμόνως στόν ούρανό κράζουν καί ζητούν έκδί- 
κησι μυριάδες νεομάρτυρες, τούς οποίους κατέ¬ 
σφαξε τό θηρίο τού Μωαμεθανισμού. Αφάνταστα 
τά μαρτύρια των χριστιανών καί άναρίθμητοι οί 
μάρτυρες κατά τούς αιώνες τής κυριαρχίας τών 
άντιχρίστων τέκνων τής ήμισελήνου. "Ολοι αύτοί 
οί μάρτυρες κρατούν άχνίζοντα ποτήρια άπό τό 
αίμα τους καί μέ φωνή μεγάλη κράζουν άκατα- 
παύστως προς τον δίκαιο Θεό: «"Εως πότε, ό δε¬ 
σπότης ό άγιος και αληθινός, ού κρίνεις και έκδι- 
κείς τό αίμα ήμών έκ τών κατοικούντων έπ'ι τής 
γής;» (Άποκ. στ' 10). Μικρή ή δύναμι τών σημε¬ 
ρινών χριστιανών. Αλλά μεγάλη ή δύναμι τού αίμα¬ 
τος τών μυριάδων νεομαρτύρων! Τό αίμα τους 

κράζει και σείει τούς ούρανούς καί θά σείση καί 
τή γή των άντιχρίστων. 'Η ώρα τής έκδικήσεως 
έφθασε. 

Θά ζήση και θά νικήση ή Ελλάς! Διότι νύκτα καί 
ήμερα δεν έχει άνάπαυσι στον ουρανό, άλλά πεν¬ 
θηφορούσα καί γονατιστή ενώπιον τού Κυρίου καί 
Θεού καί Σωτήρος Ιησού Χριστού ικετεύει ή Παν¬ 
αγία μητέρα του καί λέγει: «Υιέ μου, Υιέ μου και 
Θεέ μου! Έλέησον και σώσον τό Γένος τών Ελλή¬ 
νων». Κανένα έθνος δεν τίμησε τή μητέρα τού 
Θεού όσο τό Έθνος τών Ελλήνων. Τά βιβλία τής 
Εκκλησίας μας εινε γεμάτα άπό ύπερόχους καί 
γλυκυτάτους ύμνους προς τήν Παναγία, καί ή χώ¬ 
ρα μας εινε πλήρης ναών καί προσκυνημάτων πρός 
τιμήν της. Στις γενεές προπάντων τών Ελλήνων 
βρίσκει τήν έκπλήρωσί του ό προφητικός της λό¬ 
γος, «Ιδού άπό του νϋν μακαριοϋσί με πάσαι αί 
γενεαί» (Λουκ. α' 48). Γιά τήν τιμή άνταποδίδεται 
σωτηρία. Πολλές φορές ή Παναγία, ή Ύπέρμαχος 
Στρατηγός, άπλωσε τή σκέπη της καί έσωσε τό 
Έθνος μας. Καί άν τώρα πολλοί "Ελληνες τήν 6λα- 
σφημοϋν, θά κάνη τό θαΰμά της γι’ όσους τήν 
άγαποϋν καί τήν ύμνοϋν. Άλλά καί αύτοί οί βλά¬ 
σφημοι τήν ώρα τού κινδύνου φωνάζουν «Πανα¬ 
γία μου!». Καί άκούει καί αύτούς ή Παναγία. Καί 
παρακαλεΐ καί γι’ αύτούς στον Υιό της. Καί άν πολύ 
ίσχύπ δέησις παντός δικαίου, πολύ περισσότερο 
ισχύει δέησις Μητρός πανάγνου πρός εύμένειαν 
Δεσπότου. 

Θά ζήση καί θά νικήση ή Ελλάς! Διότι ύπάρ- 
χουν άκόμη σ’ αύτήν συνειδητοί χριστιανοί. Δέν 

έγιναν όλοι κοσμικοί, τυπολάτρες, άδιάφοροι, ασε¬ 
βείς, βλάσφημοι, άρνητές, προδότες, ροταριανοί, 
μασόνοι, χιλιοστές, άθεοι. Υπάρχουν άκόμη καί 
θερμοί, εύλαβεις, αύστηροί καί άσυμβίβαστοι χρι¬ 
στιανοί. Δεν κατάντησαν όλοι άπιστοι καί άναί- 
σθητοι. Υπάρχουν άκόμη καί πιστοί, καί εκλεκτοί, 
καί ευαίσθητοι, πού στενάζουν για τίς άμαρτίες 
καί τίς άσέθειες τού κόσμου. Καί ό Θεός άκούει 
τον στεναγμό τους. Στον παλαιό Ισραήλ σε σκλη¬ 
ρές ήμερες ύπήρχαν πεντακισχίλιοι πιστοί, οί ο¬ 
ποίοι δέν έκλιναν γόνυ στον Βάαλ. Στον νέο Ισρα¬ 
ήλ ύπάρχουν περισσότεροι. Υπάρχουν δεκάδες 
χιλιάδες. Τά Σόδομα θά σφζονταν, άν ύπήρχαν σ’ 
αύτά πέντε μόνο δίκαιοι. Καί ή Ελλάς, στήν οποία 
ύπάρχουν δεκάδες χιλιάδες δίκαιοι, πώς εινε δυ¬ 
νατό νά μή σωθή; 

Θά ζήση καί θά νικήση ή Ελλάς! Διότι οί πηγές 
τής μετάνοιας δέν στείρευσαν άκόμη. Νινευϊτική 
μετάνοια δέν έκδηλώνεται βεβαίως. Άλλα λίγα 
παραδείγματα μετάνοιας παρατηρούνται εύτυ- 
χώς καί στή σκληρή έποχή μας. Καί μερικοί βλά¬ 
σφημοι κόβουν τή βλασφημία, καί μερικές άσε¬ 
μνες γυναίκες ντύνονται σεμνά, καί κάποιοι άνή- 
θικοι σωφρονούν καί προσέρχονται συντετριμμέ¬ 
νοι σέ πνευματικούς. Οί πνευματικοί άναφέρουν 
συγκινητικά καί συγκλονιστικά παραδείγματα με¬ 
τάνοιας. Εϊθε τό Άγιο Πνεύμα ν’ άνοιξη καί νά 
συντρίψη περισσότερες καρδιές, γιά νά έκβλύ- 
σουν δάκρυα γενικώτερης μετανοίας τού λαού 
μας. 

Θά ζήση καί θά νικήση ή Ελλάς! Διότι ή Ελλάς 

μισυ εκατομμύριο "Ελληνες! Καιρός νά πληρώ¬ 
σουν καί οί εχθροί μας. Κατά τήν Παλαιά Διαθήκη 
ό Θεός διήγειρε διάφορα έθνη κατά τού Ισραήλ 
καί τιμωρούσε τον περιούσιο λαό του γιά τήν άσέ- 
βεια καί τήν άποστασία του. Αλλά με τή σειρά 
τους τιμωρούσε κατόπιν καί τά έθνη αύτά. "Ετσι 
θά συμβή καί ατούς έχθρούς τού νέου Ισραήλ. 
Θά πληρώσουν οί εχθροί τις βαρβαρότητες καί τά 
μαρτύρια αιώνων. Θά πληρώσουν μέ τόκο καί επι¬ 
τόκιο. Ή δικαιοσύνη τού Θεού ίσως άργεί, άλλά 
δεν λησμονεί. Ή όργή τού Θεού καταφθάνει επά¬ 
νω τους. 

Θά ζήση καί θά νικήση ή Ελλάς! “Οχι λόγψ τών 
δικαιοσυνών μας, άλλ’ ένεκεν τού ονόματος τού 
Θεού. Διότι ό Θεός εινε άγιος καί πολυέλεος, καί 

δέν θέλει νά καταστραφοϋμε και νά λέγουν οί 
έχθροί μας, δτι δεν ύπήρχε Θεός μέ τό μέρος μας. 
Ό Θεός άγαπρ τρυφερά τον λαό του. Τήν τρυ¬ 
φερή φωνή του γιά τον ΈφραΙμ ή Ισραήλ ό πιστός 
αισθάνεται ώς φωνή και για τον νέο Ισραήλ, τήν 
Ελλάδα: «Πώς νά σέ έγκαταλείψω, Έφραίμ, πώς 
νά σέ παραδώσω, Ισραήλ! Πώς νά σέ κάμω ώς τήν 
Άδαμά, πώς νά σέ κάμω όμοιον μέ τήν Σεβωίμ! Ή 
καρδία μου άναπηδρ εντός μου και ή συμπάθειά 
μου αυξάνει εις θέρμην. Δέν θά δώσω συνέχεια 
εις τήν άγριον οργή μου, δέν θά καταστρέψω πά¬ 
λιν τον Έφραίμ. Διότι έγώ είμαι Θεός καί όχι 
άνθρωπος, ό μόνος άγιος έν μέσψ υμών, καί δέν 
θά καταστρέψω» ('Ωσηέ ια' 8-9). Αύτός, ό όποιος 
έμφύτευσε στον άνθρωπο σπλαγχνική καρδιά, 
έχει άπείρως σπαγχνικώτερη. 

Θά ζήση καί θά νικήση ή Ελλάς! Διότι επιτέ¬ 
λους ή Ελλάς έχει άκόμη προορισμό. Κατέχει τήν 
άλήθεια τοϋ Χριστιανισμού άνόθευτη καί άπαρα- 
χάρακτη, καθαρή 100%. Κατέχει τον άνεξιχνίαστο 
καί άνεκτίμητο πλούτο τής Όρθοδοξίας, τήν μό¬ 
νη έλπίδα σωτηρίας τοϋ κόσμου. Καί έχει λοιπόν ή 
μικρή σέ έκτασι, άλλά μεγάλη σέ ιστορία καί πνευ¬ 
ματικούς θησαυρούς Πατρίς μας, τον προορισμό 
νά διαδώσπ στον κόσμο τήν αθάνατη Όρθοδοξία. 
Οί Τουρκαλάδες ποιό προορισμό έχουν; Νά δια¬ 
δώσουν τήν βαρβαρότητα; Καί οί άπιστοι φίλοι 
μας, τά μεγάλα καί άτιμα έθνη, τά όποια ό Θεός 
γιά τις άτιμίες τους παρέδωσε σέ πάθη άτιμίας 
(Ρωμ. α' 26), ποιό προορισμό έχουν; Νά διαδώ- 

σουν τήν άτιμη διπλωματία, τον εκφυλισμό και τή 
διαστροφή; 

* * * 

Ή Ελλάς δεν έψαλε τό τελευταίο ςίσμα της. Ή 
Ελλάς θά ψάλη άκόμη στον κόσμο ώραια άσματα. 
Καί τό τελευταίο ςισμα θά ψάλη στήν πόλι τών 
ονείρων καί τών όραματισμών της, άπό τήν οποία 
έπί ένδεκα αιώνες σκόρπισε άπλετο τό φώς πρός 
βορρά καί νότο, άνατολή καί δύσι. 'Ο άρχαιος 
Ισραήλ άνέκτησε τήν αγία πόλι του, τήν Ιερουσα¬ 
λήμ. Υπολείπεται καί ό νέος Ισραήλ ν’ άνακτήση 
τή δική του πόλι, τήν Κωνσταντινούπολή καί νά 
ψάλη «Τή ύπερμάχφ Στρατηγφ...» εκεί, οπού για 
πρώτη φορά τό έψαλε. Μεγάλα ελληνικά πνεύμα¬ 
τα αναπαύονται στά ιερά χώματα τής Βασιλεύου¬ 
σας, οί δε αντίχριστοι ταράζουν συνεχώς τον ύπνο 
τους, οί τάφοι τους σειόνται, καί ή όργή τού Ούρα- 
νοϋ εινε έτοιμη νά ξεσπάση. ’Έφθασε ή ώρα νά 
εκπληρωθούν οί πόθοι τής Φυλής καί οί προφη¬ 
τείες τού Κοσμά τού Αίτωλοϋ. 

Αδελφοί! ”Ας προετοιμαζώμαστε με κάθε τρό¬ 
πο, προπάντων μέ τή μετάνοια καί τίς άνατάσεις, 
γιά τή μεγάλη ώρα τής Ελλάδος, όταν θ’ άκουσθή 
ό κεραυνός τού Ουρανού! 

«Μ 


ΕΛΛΑΣ έχει προορισθή νά ζήση, και 
θά ζήση, είπε ό Τρικούπης. Δεν γνω¬ 
ρίζουμε, ποϋ στήριζε ό πολιτικός 
εκείνος την πεποίθησί του. Πάντως καί 
εμείς, παρ’ όλες τις αμαρτίες καί τις ασέ¬ 
βειες τοΰ ’Έθνους, έχουμε την ίδια πεποί¬ 
θηση Καί την στηρίζουμε σέ λόγους θρη¬ 
σκευτικούς. Έκ Θεού, καί διά Θεού, καί 
εις Θεόν ή ζωή τού νέου Ισραήλ. 

ΘΕΟΣ έφερε καί κρατεί τούς "Ελλη¬ 
νες σ’ αυτά τα χώματα επί τέσσαρες 

ο 


σχεδόν χιλιετίες. Κατά τό διάστημα 
αυτό πολλά έθνη, άλλα μικρά καί άλλα 
μεγάλα, έξαφανίσθηκαν από τό πρόσωπο 
τής γης. Καί τό Ελληνικό ’Έθνος από επι¬ 
δρομές καί κατακτήσεις πολυπληθείς καί 
ισχυρούς έχθρούς, κυρίως Άσιάτες, πολ¬ 
λές φορές διέτρεξε τον έσχατο κίνδυνο, 
τον κίνδυνο ν’ άφανισθη. Ή ιστορία τού 
’Έθνους μας είνε ιστορία συνεχών πολέ¬ 
μων καί θαυμαστών διασώσεων/Ό,τι είπε 
ό Παύλος γιά τούς Αποστόλους, ισχύει 
καί γιά τούς "Ελληνες ώς ’Έθνος: 

«Ώς άποθνήσκοντες και Ιδού ζώμεν, 
ώς παιδευόμενοι καί μή θανατούμενοι» 

(Β' Κορ. 6:9) 




















